Xaflad Lagu Taageerayay Madaxweynaha Cusub Ee Soomaaliya oo Xalay Ka Dhacday Degmada Lindesberg Ee Bartahama Swedan(Hadhwanaagnews) Saturday, October 20, 2012 Lindesberg ?(HWN)- Xafladdan oo ay iska kaashadeen ururka shaqaalaha Soomaaliyeed ee degmada Lindesberg iyo Jaaliyadda Lafkcenter Lindesberg ?(HWN)- Xafladdan oo ay iska kaashadeen ururka shaqaalaha Soomaaliyeed ee degmada Lindesberg iyo Jaaliyadda Lafkcenter ayaa xalay ka dhacday isla degmada Lindesberg ee bartahama Iswiidhan.\nXafladan oo ay ka soo qeybgaleen dhammaan qeybaha kala duwan ee bulshada Soomaalida ee ku dhaqan Lindesberg iyo marti sharaf kale, ayaa si weyn loogu hambalyeeyay madaxda cusub ee dalka hogaamin doonto 4-ta sano ee nagu soo fool leh oo uu ugu horeeyo madaxweyne Xasan Sh Maxamuud raiisul wasaarihiisa cusub Cabdi Faarax Shirdoon iyo\ngudoomiyaha barlamaanka Prof Maxamed Sh Cismaan (Jawaari).\nDhammaan masuuliyiinta halkaasi ka hadashay ayaa duco iyo dardaaran iskugu daray madaxda cusub oo ah kuwa wajiyadooda ku cusub umadda Soomaaliyeed iyaga oo ugu baaqay in ay ugu fadhiyaan waxqabad la taaban karo.\nHassan Abdi Bidaar oo ah gudoomiyaha Somaliska Socialdemokraterna f?rening i Lindesberg (SSFL) ahna xubnaha sare ee Jaaliyadda Lafkcenter ayaa ku daah furay qudbad ay aad ugu riyaaqeen dhammaan ka soo qeyb galayaasha isagoo ku booriyay madaxda cusub ee dalka in loogu fadhiyo in ay ka samatabixiyaan dhibaatada dalka ka jirta Eebana ugu baryay uu kula garab galo wuxuuna u mahadceliyay dhammaan ururadii gacanta ka geystay qabsoomida xafladdan.\nWaxaa sidoo kale munaasabadan ka hadlay gudoomiyaha Jaaliyada afrika ee degmada Lindesberg Ciise Siidow Cabdi iyo Mustaf Cali Siyaad oo ka tirsan NBV ahna gudoomiyaha ururka SSR, labadaani masuul ayaa ka sinnaa sida ay muhiim u tahay in la garab istaago dowladda cusub ee federaalka Soomaaliya, waxayna ugu baaqeen madaxda cusub ee dalka in ay noqdaan hogaan umadda u horseeda nabad iyo barwaaqo.\nHooyo Madiina Xuseen Cosoble oo ka mid ah hooyooyinka magaalada Lindesberg ayaa sidoo kale halkaasi ka jeedisay qudbad aad u qiiro gelisay dhammaan ka qeybgalayaashii xafladda, iyadoo ugu baaqday in ay umadda Soomaaliyeed ka gudubto qabiilka ayna u istaagaan in ay noqdaan qaran.\nWaxaan halkaan lagu soo koobi karin qeybaha kala duwan ee bulshada ee ka hadashay munaabadan ducada iyo dardaaranka iskugu jirtay, ee lagu taageerayay isbadalada ka dhacay Soomaaliya iyo neecawda nabadeed ee laga dareemayo dalka.\nDhammaan ka soo qeybgalayaashii xafladda ayaa si weyn ugu mahadceliyay ururadii isku howlay in ay qabsoonto munaasadan iyaga oo ugu baaqay in ay sii laba jibaaraan howsha culus ay bulshada u hayaan.\nQabsoomida munaasibadan ayaa amaanteeda leh ururka SSFL, Lindesberg Afrika kulturcenter iyo ururka SSR .\nCiise Siidow Cabdi\nYusuf Amin Bin Bishir\nMustaf Cali SIyad\nC/llaahi Axmed Caadle\nXaawa Cilmi Yaabe\nKhadar Faarax Yaroow (Halgan Yare)\nIyo dhammaan intiii gacanta ka geysatay oo aanan xusin magacyadooda sida haweenka Lindesberg qeybaha kala duwan ee dhalinyarada oo aanan la?aantooda qabsoonteen xafladdan.\nW/D: Yusuf Amin Bin Bishir Friendly Link


Hällefors | Informationsverige.se\nBogga ugu horeeya ee goobta intarnat-ka / Dheeraad ku saabsan Iswiidhan / Deegaanka / Gobol iyo degmooyin / Örebro län / Hällefors\nDib u cusboonaysiinti ugu dambeysay: 20 8 2020\nKommun-ka Hällefors waxa uu ku yaalaa meesha qurxoon ee Bergslagen, ee gobolka Örebro. Deegaanku wuxu u dhawyahay dabeecadda baadiyaha iyo magaalooyin waawayn. Dhinaca galbeed waxa Hällefors ka xiga Filipstads, waqooyigana Ludvika. Degmada koowaad ee kommun-ku waa Hällefors, ta labaad ee ugu waynina waa Grythyttan.\n1,151 kiilomitir oo laba jibaaran\nÖrebro 75 kiilomitir\nKarlstad 96 kiilomitir\nStockholm 260 kiilomitir\nMararka qaar waa faa'ido in la dego kommun yar, sababta oo ah waxa si toos ah aad u arki kartaa sida ay bulshadu u shaqayso. Waxa jira suuq shaqo oo wayn oo kuu jira in loo safri karo. Haddii ad baabuur qaadato Örebro waxay kuu jirtaa illaa iyo hal saac, Stockholm iyo Göteborg-na illaa iyo saddex saacadood.\nHaddii aad rabto in aad uu guurto Hällefors, maamulaha iyo xiririyaha guriyaasha kirada waa Hällefors Bostad AB oo guriyaal heeyso.\nSIdo kale degmada Hällefors waxaa jiro dhowr mulkiyaale-guri madaxbanaan oo guriyaal kireeyo, iyo guriyaasha lahaanshada iyo sarar oo heer qiimo kala duwan leh.\nLiistada guri-kireeyayaasha iyo guri-iibiyayaasha\nLuuqado badan ayaa ka jiro degmada Hällefors. Degmada mudo dheer dad badan oo aduunka dacaliidisa ka socdo soo galayeen. In ka mid ah luuqadaha ugu weeyn degmada Hällefors waa af soomali, af carabi, afka finishka, afka holland, af dari, af faarisi iyo af tigrinya.\nWaxaa degmada ka jiro ururo badan oo firfircoon oo xiisoo badan leh. Warbixinta-xariirka ee ururada waxaad ka heleeysa degmada diwaankeeda-urureed.\nHällefors waxeey lee dahay suuq qurxoon oo adeeg dhameeystiran leh, waxaad ka heleeysaa in badan oo dukaamo ah, dukaamo-raashin, kafeteeriyo iyo maqaayado. Haddii aad uu baahan tahay in aad gadato alaab guri iyo maacuun rakhiis ah, waxaa jiro dukaanka-gacan-labaadka ee Companiet.\nMaktabada waxeey ku taala bartamaha, waxaana yaalo bugaag iyo jornaalo luuqado kala duwan ku qoran. Markii aad booqato maktabada waxaad sido kale jirto fursad aad ku isticmaashid kombiyutarada maktabada.\nHaddii aad dooneeyso in aad isboorti dheesho, waxaa jiro ururo isboorti oo badan aad kala dooran kartid, bartamaha agagaarkiisna waxaa tusaale ahaan ku yaalo goobta-isboortiga, garoonka kubada cagta iyo goobta barafka.\nXafiiska shaqada waxuu xafiis ku lee yahay Hällefors. Hey'adda canshuuraha iyo qasnada ceeymiska waxeey xafiis ku lee yihiin Örebro oo Hällefors uu jirto 79,6 kilomitir.\nXafiiska dadweeynaha waa meesha ee dadka dhamaantooda tagi karaan, qof caadi iyo qof shirkadle ah, waxeey ula tagi karaan su'alahooda iyo baahidooda.\nWarbixinta-xariirka ee isku xidhaha degmada iyo isku xidhaha is dhex galka ee degmada, waxaad ka heleeysaa bogga degmada.\nWarbixinta-xariirka ee isku xidhaha suuqa shaqada, oo gacan koobaad ahaan ku shuqul leh shaqo toobarista waxaad ka heleeysaa bogga degmada.\nLa xiriir degmada\nDugsiga xanaanada waxaa loogu tala galay caruurta uu dhaxeeyso da'dooda 1 ilaa shan sano. Waxaa jiro 5 dugsi xanaanado oo degmada ka mas'uul tahay iyo hal dugsi xanaanadeed oo madaxbanaan.\nXanaanada waxbarashada waxaa loogu tala galay caruurta uu dhaxeey 1 ilaa 12 sano. Xanaanada waxbarashada mecnaheed waa in caruurta guriga la joogi karaan qof weeyn. Hal howl oo ku saabsan xanaanada waxbarashada ayaa degmada ka jirto. Si madaxbanaan ayaa loo maamulaa.\nGuriga-xiligga firaaqada, oo sido kale loo yaqaan xanaanada-caruurta-iskuulaadka, waxaa loogu tala galay caruurta uu dhaxeeyso 6 iyo 13 sano. Haddii ee waalidka waxbartaan ama shaqeeyaan caruura waxeey boos ka heli karaan guriga-xilliga firaaqada. Degmada waxaa ka jirto 4 nuuc oo degmada ka mas'uul tahay.\nFasalka-eberaadka waxaa loogu galay caruurta tahay da'dooda 6 sano. Fasalka-eberaadka waxaa lagu dhigaa iskuulka qolalkiisa. Caruurta waxeey fasalkaas joggaan 15 saacadood isbuuci.\nDugsiga hoose waxaa loogu tala galay caruurta uu dhaxeeyo 6 ilaa 16 sabo. Labo dugsi hoose ayaa ka jirto degmada Hällefors.\nDugsiga Grythyttan waxuu ku yaala Grythyttan. Halkaas caruurta waxeey dhigtaan laga bilaaba fasalka eberaadka ilaa fasalka 5aad.\nDugsiga Klockahag waxuu ku yaala bartamaha Hällefors. Halkaas caruurta waxeey dhigtaan laga bilaaba fasalka eberaadka ilaa fasalka 9aad.\nDugsiga sare waxaa loogu tala galay da'yarta uu dhexeeyso 16 ilaa 20 sano. Waxaa la dhahaa dugsiga Pihl.\nWaxbarashada dadka waa weeyn waxaa loogu tala galay dadka waa weeyn oo gaaray ugu yaraan 20 sano. Waxbarashada dadka waa weeyn waxeey ka jirtaa dugsiga Pihl ee Hällefors. Waxbarasho loogu tala galay dadka oo kala duwan ayaa jirto.\nWaxaad halkaas wax ku baran kartaa si aad ugu sii ficnaato wax aad hada ka hor soo bartay. Sido kale waxaa baran kartaa wax cusub.\nDegmada waxeey lee dahay soo bandhigid waxbarash oo balaraan, laga bilaaba degmada dugsigeeda sare ee gaarka ah iyo kulliyada-farsamada, dugsiga dadka waa weeyn oo leh naqshad ilaa waxbarasho jaamcadeed gudaha Grytthyttan, waxbarashada waa dhanka cuntada iyo maqaayada.\nDadka dalkale ka mid imaaday waxeey dhigan karaa iswiidhiska loogu tala galay soo galooytiga. Iswiidhiska loogu tala galay soo galooyiga waxaa sido kale loo yaqaan sfi. Magalooyinka ugu dhaw oo jaamacad leh waa Örebro iyo Karlstad.\nRugta caafimadka Hällefors, qaabilaada umulisada, rugta caafimaadka caruurta waxeey ku yaalaan Gillersvägen 20.\nDaryeelka ilkaha ee dad weeynaha waxuu ku yaala Stationsvägen 1, Hällefors.\nTurjumaan waxaa laga balamiyaa adeega-turjumaanka.\nKa akhriso habka aad uu balansaneeysid turjumaan.\nWaa sahlan tahay in loo soo safro, lagana safro Hällefors. Boosteejada baska iyo tareeynka Hällefors waxeey ku yaalaan magaalada dhexbartankeeda.\nMaalinkasto basas ayaa tago tusaale ahaan Nora iyo Örebro.\nBas degdeg ah ayaa tago Örebro-Hällefors. Jadwalka-socodka dhamaantiisa ka akhriso Bogga Gaadiidka Gobolka.\nDegmada shaqo dhiibaha ugu weeyn waa xafiiska degmada Hällefors. Maanta degmada Hällefors waxaa uu shaqeeyo ku dhawaad 550 shaqaale. Shaqooyinka badankood waxeey ku jiraan qeeybaha daryeelka, xanaaneeynta iyo iskuulada. Degmada waxa ku jiro 108 xirfadeed oo leh shaqo mecno ku fadhiso sidii heeynta caruurta iyo waayeelada.\nGudaha Hällefors waxaa jiro shirkado ku hawlo galo laamo badan. Ku dhawaad 1100 qof ayaa ah dad ka shaqeeyo shirkadaha degmada. Shaqooyinka badankood waxeey ku jiraan warshadeeynta laakin dad badan ayaa ka shaqeeysto ganacsiga, dhismaha iyo gaadiidka.\nWaxaa ka tirsan shaqo dhiibaha ugu weeyn Ovaka, Spendrups bryggeri AB, Loka Brunn, Deli mat, Ica.\nHaddii aad dooneeyso in aad la xariirto shirkada ka jiro degmada, waxaad warbixinta-xariirka ka raadin kartaa diiwaanka-shirkadaha.\nSuuq shaqo uu weeyn waxuu jiro masaafad-tareemeed. 79,6 kilomitir ayee jirtaa Örebro.\nAkhriso in kale oo ku saabsan shaqada gudaha Hällefors, ka akhriso bogga degmada.\nAkhriso in kale oo ku saabsan shaqada gudaha degmada.\nShaqooyinka ka banaan gudaha Hällefors


Wararka Maanta: Talaado, July 3 , 2012-Taliye ku xigeenkii Ciidanka Booliiska Maamulka Puntland oo kooxo hubeysani ay ku dileen Magaalada Garoowe\nTaliye ku xigeenka la dilay ayaa waxaa xilka laga qaaday 01-dii bishan, wuxuuna dilkiisku ka dhacay agagaarka hoteel Bulshaale oo ku yaalla bartamaha Garoowe, iyadoo aan weli cidna loo qaban dilkiisa.\nGoobjoogayaal ayaa sheegay inay maqleen saddex xabbadood oo lagu dilay taliye ku xigeenka, iyadoo kooxihii dilkiisa ka dambeeyay ay si dhaqso ah goobta uga baxsadeen, waxaana tan iyo xalay socday baaritaanno ay sameynayeen ciidanka ammaanka Puntland.\n"Dilkan wuxuu ahaa mid qorsheysan, waxaana socda baaritaanno lagu raadinayo cidii fulisay iyo ciddii soo abaabushay," ayay saxaafadda u sheegeen saraakiil aan is-magacaabin oo ka tirsan booliiska Puntland.\nMarxuum C/llaahi Nadaale oo 54-jir ah ayaa wuxuu dilkiisu qayb ka noqonayaa dhowr dil oo ka dhacay xaurnta Puntland ee Garoowe iyadoo maamulka halkaas ka jira uu inta badan ku eedeeyo dilalka qorsheysan ee deegaannadooda ka dhaca Xarakada Al-shabaab.\nWeerarkan ayaa lagu tilmaamay inuu ahaa mid aad u xun, iyadoo aan weli la garan kooxihii geystay weerarkan, waxaana tani ay cabsi weyn gelisay dadka ku nool degmada Garoowe ee gobolka Nugaal.\nPuntland oo taageersan dowladda federaalka Soomaaliya ayaa waxaa saldhigyo ku leh xoogag taabacsan Al-shabaab, iyadoo weli ay deegaanno ka tirsan maamulkaas ay ka dhacaan dilal qorsheysan iyo qaraxyo.\n7/3/2012 3:52 AM EST


Muna Axmed Cumar: Aargoosi!\nWaa cadaw wada nool, kama maaranto isna kama tago, adduunka ayay ugu jeceshahay isna iyada ayuu u necebyahay. Aragtidiisa way ku faraxdaa isna wuu ka naxaa. Maalin iyo habeen way raadisaa, mar kasta wuu ka gabadaa oo ka dhuuntaa, isaga ayay ku nooshahay, iyada ayuu ka noolaan waayay.\nHaddana way wada noolyihiin midkoodna ma garanayo goorta ay isku hoy noqdeen iyo sida uu xidhiidhkooda cadawnimo ku bilaabmay, kaliya waxa ay ogsoon yihiin in ay cadow isu yihiin haba kala badnaato heerka cadaawadoodu e. Wuxuu ku garaadsaday iyada oo eryanaysa, iyadna hooyadeed bay ka baratay sida loo qabto cunahana loogu dhago. Hoygan iyadoo yar baa la keenay isagu barigaa muu dhalan balse waxa ku noolaa: hooyadii, aabbihii iyo walaalkii oo ay saddexdoodaba gacanteeda ku dishay.\nWuxu si fiican u sii xasuustaa dharaartii ay qudha ka jartay hooyadii oo cunto u soo wada, si wanaagsan buu u arkayay siday u dishay una feenfeenatay illaa ay dhuunta ku hubsatay. Maalintaas oo dhan wuu murugaysnaa oo qatanaa. Waxa kale oo aan maskaxdiisa ka bixin maalin uu dagaal ba’ani ka dhex dhacay qoyskiisa iyo iyada oo lagu dilay aabbihii adeerkii iyo waliba walaalkii. Oo ma maalin u iloobi karayaa? Wixii dhiig meesha ku daatay, siduu daqiiqad kaliya u waayay qoyskiisii iyo siday u faraxsanayd markay ka dheregtayba si fiican bay maskaxdiisa ugu sawirran tahay. Hadalladii u danbeeyay ee aabbihii ku lahaa qalbigiisa ayay ku suntan yihin.\n“Aabbo gal guriga!.... Aabbo gal guriga!”, kalmadahaas oo aan afkiisa ka soo wada dhamaan waa tii qoorta kala maroojisay iyadoo dusha kaga fadhida.\nMaalintaasi maalin madow ayay u ahayd isaga iyo ilmaadeeradii. Ubad ku nool quudka hadba loo keeno ayay ahaayeen, in la waalid tiray oo ay maantaba cidlo taagan yihiin ayay xaqiiqsanaayeen, oohin iyo murug ayay isla dul galuubsanaayeen. Habeenkaas ayay ahayd markii u horraysay ee ay ogaadeen cadawnimada xoogga badan ee ay u hayso, digtoonidii iyo feejignaantii ayayna illaa maanta oo sannad ka soo wareegay ku jiraan.\nMaanta se in uu waynaaday oo xoogaystay wuu ogsoonyahay oo waa kaa kaligii-noole aan cidna u baahnayn noqday, wixii uu ka itaal roonyahay waa ka isba ku tiiqtiiqsada ee siduu doono ka yeela, marka uu illaa toban ka itaal yar habeenkii dhuunta mariyo ayuu intuu xoog is bido yidhaahdaa goormaad iyadana bakhtigeeda ka talaabsan!\nBalse wuu ogyahay in aanay taasi suurto gal ahayn, ma cidbaa uga war roon awooddeeda iyo intay xoog leegtahay, is gaabinta iyo farsamada ay wax u disho ma cid baa uga sheekaynaysa sow indhihiisa kumuu arag oo isaga laftarkiisa dhawr cisho may sigin oo dirqi kaga muu badbaadin.\nIsaga oo ogsoon xeeladaheeda dagaal iyo khibrada soo jireenka ah ee ay u leedahay dabargoynta wixii la cayn ah isaga, miyuu ku dhacayaaba in uu maalin kaliya hor istaago.\nCaawa oo dhan foof uu ku maqnaa ayuu isagoo daal bastii ah ka soo hoyday goor habeen badh ah, afka waxba ma soo saarin oo gaajo darteed ayuu cagaha jiidayaa. Gurigiisii yaraa ee xumaa ayuu iska huluushay isaga oo aan cidna juuq u odhan, oo ma cid uu la hadlo ayaaba joogta guriga? Sow kaligii kuma dhex noola meeshan xun ee madow ee usgaga badan. Hadhaaga ka soo hadha ugaadha uu quuto ayaa qolkiisa buux dhaafiyay ur aad u qadhmuuna u yeelay!\nTiro ma leh inta jeer ee uu ku fikiray iskaga guur oo meel nolol dhaanta doondoono. Waa gurigii uu ku dhashay, ku barbaaray, hooyadii lagu hor xasuuqay, qoyskiisa badankiisana lagu tirtiray! Iyaduna jaar la tahay. Oo waaba yaabe maxaa jeclaysiiyay haddaa goobtan halista badan. Bal adba!\nCaawa quus ayuu ka soo istaagay nolosha, gaajada iyo wehel la’aantu waxay galisay xusuus aad u dheer. Gurigani sida uu ahaan jiray ayuu soo xasuustay, sidii farxadda badnayd ee loogu wada noolaa intaan hooyadii iyo aabbihii ciida hoos marin, sida aan habeenna loo qadi jirin iyo siduu caawa u qatan yahay ayuu is barbar dhigay, sidii la isku weheshan jiray iyo siduu imika cidlada u yahay ayuu ka murugooday. Halistii in aanay wali dhamaan oo uu mari doono mar ay noqotaba halkii ay qosyskiisii mareen ayuu garwaaqsaday. Xusuusahan xanuunka badan qalbigiisa nabar ku yaalay ayay sii dhaawaceen kana dhiijiyeen. Arrin maalin aan fogayn maskaxdiisa ku soo dhacday ayuu caawa u helay waqti uu ka fekero, rogrogo isla markaana falanqeeyo.\n“Waa in aad qoyskaagii u aargudaa!”, ayuu intuu giir iska kiciyay kor u yidhi.\nHabeenkaas oo kaliya may ahayn markii uu bilaabay in uu ka fikiro siduu u dili lahaa iyada, qoyskiisiina ugu aargudi lahaa balse waxay u noqotay joogto oo habeen kasta marka uu jiifsado isagoo gaajaysan qosolkeedana halkaa ka maqlo ayuu intuu cadho darteed saro kaco maqsinkoo dhan ku wareega isagoo raadinaya xeeladdii uu ku khaarijin lahaa.\nSidii caadada u ahayd caawana wuu ku soo hungoobay wax uu soo quuto, Inta uu dalool ku beegan hoygeeda isha saaray ayuu fiiriyay, hurdo dheer ayay ku jirtay, waxa uu mar kaliya isha la helay weel ag yaalay oo ay caano ku jiraan oo markay ka dharagtay hambo ahaan u reebtay.\nGaajadii haysay ayuu aad u dareemay markuu arkay caanaha cidlada yaalla, dhareer aanu u badheedhin ayaa si degdeg ah uga soo daatay, isaga oo aan is ogayn ayuu afar talaabo qaaday oo isku qaaday dhankeedii iyo halkii caanuhu yaaleen, inyar marka uu u jiro ayuu hakaday\n“Waar maad waalan tahay?!...Ma naftaada ayaad halaagaysaa?...Hadday baraarugto sow mar kaliya ku kala jabin mayso?”, ayuu naftiisii hungurigu qaaday ugu caqli celiyay.\nTalo ayaa ku cadaatay wax uu sameeyo ayuu garan la’ayahay wuxuu taagan yahay meel u dhaxaysa gurigiisii iyo bartii caanuhu yaaleen iyadna jiiftay.\nTalaabo ayuu hore u qaadaa markaasuu haddana dib u qaada, baqdin darteed ayuu gariirayaa, gaajo darteedna wuu is hayn kari laayahay, in haddii ay qabato uuna dib u neefsanayn wuu hubaa, caanaha macaankoodana wuu arkaa. Wuxu kolba gabbadaba waakan weelkii caanaha isagoo dul taagan is arkay mabuu sugine markiiba madaxa ayuu la galay markuu kala badh intii hore ugu sii jirtay weelka gaadhsiiyay ayuu intuu madaxa la soo kacay isha ku xaday iyadii oo talaabo wax ka yar u jirta weelka caanuhu ku jiro, mise wali way hurudaa oo khuurinaysaa waliba intuu farxad dhoolla caddeeyay ayuu madaxii mar labaad muquuniyay caanihii oo markan u diiday in ay dhibic weelka ku hadho.\nIntuu xoog u neefsaday oo dibnaha carrabka mariyay ayuu kor u soo kacay isla markiibana fiiriyay halkii ay ka xigtay isaga oo huba in ay wali sidii u hurudo. Naxdin waynaa!, waaba meel madhan, oo maba jiifto!\n“Oo bahashii imika uun huruday maxaa la haaday” ayuu kor u yidhi isaga oo fajacsan. Khatarteeda cidi ugama war roona, oo in ay hadii ay qabato dilayso wuu hubaa caawana waxaaba u dheer hoygeedii intuu ku soo doontay ayuu waliba caanaheedii ka laastay. Markiiba hareeraha ayuu eeg eegay hore iyo gadaal ayuu degdeg u fiiriyay haba ku sheegin waxaan mugdi ahayn ma arag.\nGaraaca wadnihiisa ayaa kor u kacay oo xawli u shaqeeyay, candhuuftii ayaa ka dagi wayday cunihiisa, mugdi aanu qolka ku ogayn buu waxba ka arki kari waayay. Markuu ilaa dhowr iyo toban jeer marna gadaal iyo hor eegay marna hareeeraha eegay oo waxaan meel madow ahayn arki waayay, sanqadha geedaha dibada ay dabayshu ruxayso mooyee wax kalena maqli waayay ayuu isagoo sanqadha dhowraya aayar cidhibsaday oo u dhaqaaqay xagii uu gurigiisu ka xigay.\nIrrida laga qalo aqalkiisa markuu marayo ayuu si kadis ah sanqadh u maqlay, degdeg buu gadaal u fiiriyay waxba arki waa markuu soo jeedsaday mise hadana sanqadhii mid la mid ah ayuu maqlay, si taxadir leh ayuu madaxii u jeediyay illaa uu si fiican u arkay wixii daba taagnaa.\nLaba indhood oo aad toosh moodo oo ay galka ka saartay iyo gacan cidiyo dhaadheer oo ku soo maqan ayuu ku war helay, Isaga oo aan far dhaqaajin ayay sidii guri ku soo dumay gabigisiiba dusha kaga dhacday.\n“Uuum, buquuq!”, cabbaar markii la isla cifanayay ayuu mar kaliya ka hoos siibtay isagoo dhiig meel walba ka da’ayo, siduu u ordayay ayuu dalam yidhi aqalkiisii. Intuu neef tuuray ayuu meel aad gudaafad moodo oo u ah sariir isku dhex tuuray.\nInkasta oo ay marka horeba habeen badh ahayd, intii ka dhinayd habeenkaa indho iskuma keenin ee wuxu ka fikirayay iyada iyo mugwaynida colaadda ay u hayso isaga iyo wixii la abtirsadaba.\n“Caawa haddaad ka badbaaday naftaadu halis bay kujirtaa waa inaad ka feejignaataa” ayuu hoos iskugu sheegay.\nMaalintii xigtay oo dhan wuu hurday gabbalku markuu dhacay ayuu indhaha kala qaaday oo intuu lugta oo dhaawac ba’ani kaga soo gaadhay weererkii xalay jiiday booqasho ku tagay guri ay degganaayeen ilmaadeeradii oo u dhawaa.\n“Iska waran inaadeer, caawa ma nabad uun baad u socotaa?!”, ayuu waydiiyay saddex ay ilmaader yihiin koodii u waynaa oo albaabka ka furay.\n“Waar waa lagu nabad la’yahaye, ma soo dhaafaa kadinka!”, ayuu si lama filaan ah ugu jawaabay.\nMar kaliya ayay soo eegeen kii albaabka ka furay maaha ee labadii kale oo ku fooraray hadhaa xayawaan bakhtiyay. Intuu sidii oday sagaashan sanno jiray taah ku fadhiistay bay iyaguna soo ag dageen\n“Nimanyow caawa wax kale uma socon balse waxa xilligaa i soo saaray ee aan idinku imiday arrin danteena ah oo in aynu ka wada tashano ay habboon tahay”, ayuu qudbad u soo muuqata in ay dheertahay ku bilaabay.\nLaba ka mida ilmaadeeradii oo ah labada waawayn isagana da’ahaan isugu dhow yihiin in waxa Cali caawa wadaa aanu sahlanayn bay ogaayeen oo intay dhagaha sifaysteen si warku ugu duxo soo dhawaadeen halkii uu fadhiyay, halka kii u yaraa llmaaderadiina hamaansi afka gacanta saaray.\n“Waa kow”, ayuu ugu war celiyay kii u waynaa.\n“Horta nimanyow waad ogtihiin gurigan aynu ku noolnahay waxa inaga haysta, cunto xumada ammaan darrada ayaa inagaga daran, oo in ay jiif iyo joogba inoo diiday waad ka warqabtaan, qoysaskeeniina halkay marisay waad ogihiin, xalayna aniga ayaa dirqi ku sigtay!” ayuu si cadho leh u yidhi.\n“Inaga oo afar nin ah, miyaynu dili kari waynay oo waalidkeen miyaynu u aargoyn kari waynay!” ayuu ku soo gabagabeeyay.\nArintan oo mid wax ku ool ah saddexdodiiba ula muuqatay hadana mid ka jawaab celiya waa la waayay oo saddexdoodiiba intay madaxa ruxeen ayay foorarsadeen. Cabbaar markii la kala aamusnaa ayuu intuu sara joogsaday ku yidhi:\n“Waa si fiican, waan idinka filayay tan oo kale in aydaan waxba ila qabanayn waxbana ku filnayn anba waan ogaa! wadkiina halkaa ku suga! balse anigu caawa ama iyadaa dhiman ama aniga!”\nAyuu hadalkii ku soo gunaanaday oo halka albaabka u dhaqaaqay.\n“JOOG! Caliyoow…bal u kaadi!”, ayuu ku amray mid ka mid ah ilmaaderadii inta uu ka soo daba kacay.\n“Waa runtaa, inaader uma dulqaadan karno intaa in kabadan!”\nHeshiis ah weerar ka dhan ah iyada ayaa habeenkaa bartaa lagu kala saxeexday. Haddaba xoog hadday noqoto kama xoog wayna, oo saddexdooda iyo in ka badanba mar kaliya ayay canka dhigi karaysaa balse in xeelad lagu dilo loo baahan yahay bay isla afgarteen.\nXeelad noocma ah?!, Xeelad…xeelad… xeelad…Midba dhan buu u fikirayay,\n“Fikrad baan hayaa!”, bay mar kaliya afartoodiba la soo boodeen.\n“Aynu gubno”, ayuu kii u horreeyay soo jeediyay.\n“Waa fikrad fiican lakin sidee ayaynu u gubnaa?!”\n“Habeen iyada oo huruda ayaynu gubaynaa!”, ayuu yidhi kii u yaraa isagoo kalsooni muujinaya oo fikradiisa in la qaato raba.\n“Hadii la gubo sow guriga oo dhan guban maayo oo hoy beeli mayno inaguna!”, ayuu kii dhexe ugu jawaabay.\n“May, may jar baynu ka tuuraynaa”, ayuu Cali oo goorahanba aan doodda ku jirini yidhi\n“Halkan guriga agtiisa waxa jira jar aad u dheer, oo qofka ka dhaca aan dib loo arag, markaa kaas ayaynu ka tuuraynaa?!\nIn ay fikradan Cali suurtogal tahay bay isla arkeen balse waxay is waydiiyeen sida looga tuuri lahaa! Oo ma bahasha xoogga intaa leeg bay jar ka tuuri karayaan?\nHabeenkii odhan siday u muransanaayeen ayuu waagi dilaacay siduu qorshuhu ahaa ayuuna mid waliba ku dhaqaaqay.\nWaa subax hore, qorraxdu mar hore ayay soo baxday oo dhulka iftiimisay, iyadu waxay wali hurudaa furaashkeedii oo yaalla meel ku beegan guriga badhtankiisa. Ma oga oo kama warhayso in maanta loo tashaday. Cali ayaa soo hor maray isaga oo aan gabbanayn, way dareentay sanqadha oo intay il kaliya kala furtay oo ay waxba arki wayday ayay hurdadii ku noqotay.\nMar labaad buu soo hormaray isagoo qoorta maroorinaya isha intay ku biniinisay ayay haw ku soo tidhi, orod ayuu miciinsaday way daba oroday iyagoo is daba ordaya ayaa kadinka islaantii guriga lahayd oo suuqa ka timid sallad ay sidatay la isla jiidhay!\n“Qabo oo dil dulliga xun, maryihii buu naga dhammeeyoo naftiibuu noo keenee”, ayay tidhi islaantii oo u sacabatumaysa sida ay u eryanaysay isla markaas khudradii ay ka daadiyeen iska uruursanaysa.\nOo isaga dabargoyntiisu sow farxaddeeda maaha, maalin walba waxa ay hilibka iyo caanaha ugu keentaa waa in aanay xabbadi guriga ku hadhin, balse ma oga maanta in siday maalin walba ugu tashadaan isaga iyadana loogu tashaday maanta. Wax la is daba ordaba jarkii ayaa la gaadhay oo uu ka booday, way ka daba boodday oo ku dhacday bohoshii ay u diyaariyeen balse isagu xadhig ay ilmaadeeradii u dhigeen buu qabsaday oo ay ka soo jideen markiiba.\nSidii ayaa lagu nabadgalyeeyay oo ay farxad sacabka tunteen. Taariikh aan hore loo maqal in ay dhigeen bay is bideen. “Jiirar bisad dilay!”, waligeedba bisadda ayaa jiirka ka adkayd balse caawa iyaga ayaa hog ku hubsaday! habeenkii oo dhan damaashaad ayay ku jireen gurigii ayay dhex mushaaxeen meel walba way galeen, si xorriyad leh ayay wax walba u cuneen.\nIslaantii guriga lahayd habeenkii way ka seexan wayday oo indho isku keeni wayday sanqadhooda awgeed intay soo kacday ayay u yeedhyeedhay bisaddii haba ku sheegin se cid la hadasha way wayday.\n“Naa caawa halkay ka dhacday tii baasayd ee bisad ahayd!”.\nMarkay quus ka istaagtay doondoonisteedi ayay xaqiiqsatay in ayna caawa joogin guriga. Markayse ogaatay in aan bisaddi u joogin meel ay ka dhacdayba, iyagii oo aad mooddo inay soo badanayaanna habeen walba ay ka seexan wayday ayay bisad kale oo ay saaxiibbo ahaayen tii dhimatay guriga keensatay.\nGabalku markuu dhacay ayay intay isku soo wada baxeen bilaabeen wax raadiskii iyo ugaadhsigii, oo miyay warba ka hayaan in caawa cadaw u yuururo guriga dhexdiisa. Mid hadday dileen malaha in ay dhammaan wixii bisad dunida kor joogay dabargooyeen ayay is moodeen!.\nHabeenkii oo dhan wax qub- qacdu guriga oo dhan ka dayaantoba subaxii xigay ayay islaantii oo urtooda sanka iska haysa xashiishka ku dartay maydkoodii oo shan kor u dhaafay!\nFG: Sheekadan Aargoosi waxa ay ku guulaysatay kaalinta koowaad ee tartan la magac baxay ‘Maantaba Sheeko Keen’ oo ay soo qabanqaabiyeen ‘Akaaddemiyadda Akhriska iyo Qoraalka ee Himilo’ horraantii bishii Feebarwari, 2014. Hargeysa, Somaliland.\nPosted by Muna Ahmed at 5:35 PM


Jihaad doone Soomaali ah oo lagu dilay Ciraaq – Mareeg.com somalia, World News and Opinion.\nMareeg.com: Wararka ka imaanaya dalka Ciraaq ayaa sheegaya in dalkaas lagu dilay wiil Soomaali ah oo kazoo jihad doontay dalka Canada ee Woqooyiga America.\nWiilkaan oo dhawaan warbaahinta Galbeedku shaacisay inuu ku biiray dagaalyahanada Suniyiinta ah ee Daacish, haatana la baxay Dowladda Islaamiga ah ayaa la sheegay iney qaraabo dhow yihiin R/wasaarihii hore ee Soomaaliya, Cabdi Faarax Shirdoon (Saacid).\nWiilka la dilay ayaa magaciisa lagu sheegay Faarax Maxamed Faarax Shirdoon. Wargeyska CBC News ee kasoo baxa dalka Canada oo uu Faarax ku noolaa ayaa daabacay in wiilkan uu afar bilood ka hor ku biiray kooxdaas laguna dilay dalka Ciraaq.\nSidoo kale, waaxda amniga ee dalka Canad ayaa sheegtay in warkan ay ka heshay xilli ay si weyn uga war-haysay xaaladda uu mar walba ku sugan yahay Faarax Shirdoon.\nRuux ay walaalo yihiin wiilkan Soomaaliyeed ayaa baraha ay bulshada iskula xiriirto ku qoray in kooxda ay shaacisay geerida wiilkan, inkastoo aanay jirin warar dheeraad ah oo ku saabsan geeridiisa oo uu ruuxan sheegay.\nMaydka Faarax ayaa la sheegay inay aaseen kooxihii uu u dagaalamayay oo u badan carab, kuwaasoo ugu baaqay dhallinyarada caalamka inay kasoo qaybgalaan dagaalka ay kula jiraan dowladaha Suuriya iyo Ciraaq.\nDowladda Islaamiga ah ee uu hogaamiyo Abubakar Al-baqdaadi ayaa dagaal kula jirta dowladda Ciraaq iyo nidaamka Suuriya ee u hogaamiyo Bashaar Al-asad.\nBilihii lasoo dhaafay waxaa Dowladda Islaamiga ee Ciraaq iyo Suuriya ku biirayey dhallinyaro Soomaaliyeed oo ka imaanayey dalalka Galbeedka, iyadoo dhawaan kooxdaas soo bandhigtay wiil uu dhalay gudoomiyaha xisbiga UCID ee Somaliland, Feysal Cali Waraabe, kaasoo lagu magacaabo Xuseen Feysal Cali, kana soo jihaad doontay dalka Finland.


Home Wararka Yuusuf dabageed iyo ku xigeenkiisa oo ay ka dhex aloolsan tahay\nYuusuf dabageed iyo ku xigeenkiisa oo ay ka dhex aloolsan tahay\nWaxaa soo shaac baxay khilaaf soo kala dhex galay guddoomiyaha gobolka Hiiraan Yuusuf Axmed Hagar Dabageed iyo sidoo kale ku xigeenkiisa dhanka ammaanka C/raxiin Muxummad Taakooy.\nGuddoomiye Taakoy ayaa warbaahinta u sheegay in guddoomiye Dabageed uu ka horyimid nidaamka dowliga ah, islamarkaana uu yahay kaligii taliye waa sida uu hadalka u dhigay.\nWaxa uu sheegay Gudoomiye ku xigeenka in guddoomiyaha Hiiraan aanu dooneyn shaqada in lala wadaago, wax walbana uu ammarkiisa ku rabo in lagu hago.\nGudoomiye Ku xigeenka amniga Gobolka Hiiraan, ayaa sheegay nidaamka Maamulka inuusan ku shaqeynayn kali talisnimo, loona baahan yahay in shaqada la wadaago.\nGudoomiyaha Gobolka Hiiraan Yuusuf Dabageed ayaa muddooyinkii dambe wuxuu waday soo saarista awaamiir kala duwan oo ku saabsan shaqada Gobolka.\nGuddoomiye Dabageed weli kama aanu hadal waxa ka jira khilaafkan kala dhaxeeya ku xigeenkiisa\nPrevious articleCherrie: I’m not 100% Swedish or Somali\nNext articleGud Mursal oo la kulmay safiirka Sucuudiga u fadhiya Kenya


Waa maxay matoorrada biyaha ku shaqeeya cadceedda maxayse u yihiin | Cusbooneysiinta Cagaaran\nJarmal Portillo | | Tamarta dib loo cusboonaysiin karo, Teknolojiyada cusub\nSanadihii la soo dhaafay, farsamooyin cusub oo looga dhaansado biyaha tamarta la cusboonaysiin karo ayaa soo ifbaxayay. Xaaladdan oo kale, way dhalatay bamka biyaha qoraxda sida mid ka mid ah codsiyada tamarta qoraxda.\nMashiinnada biyaha ku shaqeeya ee qoraxda waxaa loo isticmaalaa in lagu soo saaro biyaha nidaamyada qotada dheer, cadaadiska biyaha, taangiyada, iwm. Waxaa loo isticmaalaa in lagu soo saaro biyaha qiime jaban iyo wax ku ool ah oo ku filan. Ma rabtaa inaad ogaato waxtarrada iyo faa'iido-darrada bambooyinkan oo aad taqaan midka aad u baahan tahay iyadoo loo eegayo baahidaada?\n1 Waa maxay bamka biyaha ku shaqeeya cadceedda maxaase loogu talagalay?\n2 Faa'iidooyinka iyo faa'iido darrada\n3 Noocyada matoorka biyaha qoraxda\n4 Maxaa bambooyin ah oo aan isticmaalaa haddii aan waraabiyo dalagyada waraabka ah?\nWaa maxay bamka biyaha ku shaqeeya cadceedda maxaase loogu talagalay?\nMishiinka biyaha ku shaqeeya cadceedda waa aalad awood u leh inay si toos ah u shubto biyaha hadda socda iyo Waxay ku shaqeysaa tamarta qoraxda. Waxaa jira dhowr nooc oo bambooyin qorraxda ku shaqeeya ah, kuwaas oo ay ka mid yihiin qorraxda photovoltaic, mashiinka biyaha kuleylka ku shaqeeya ee qoraxda ku shaqeeya iyo matoorka biyaha kulul ee gudaha.\nBambooyinkan biyaha soo saara ayaa ah kuwo quusin kara quwadda ka timaadda qorraxda. Waxay ugu shaqeeyaan si la mid ah matoorada kale ee biyaha soo saara, marka laga reebo in ilaha awoodooda la cusboonaysiin karo. Waxaa loo isticmaalaa waraabinta dhulka beeraha, dadka raba inay ka soo saaraan biyaha ceel si ay u soo saaraan, isbitaaladaas doonaya inay u diraan biyo kulul biyo qabow, iwm. Waxaas oo dhan iyada oo laga faa'iideysanayo qiimaheeda yar, maadaama ay ku shaqeyneyso tamar qorraxda ka timaadda.\nSida dhammaan qalabka ku shaqeeya tamarta dib loo cusboonaysiin karo, mashiinka biyaha ku shaqeeya cadceedda wuxuu leeyahay xoogaa faa'iido iyo faa'iido darro ah marka loo eego kuwa dhaqameed.\nKa mid ah faa'iidooyinka aan helno:\nIyagu waa 100% nadiif iyo deegaan, si ayan uga tagin nooc kasta oo haraaga ama wasakhda ah.\nWaa tamar aan la koobi karinmaaddaama ay ka timaaddo ilaha tamarta dib loo cusboonaysiin karo.\nWaxay siinaysaa suurtogalnimada bamgareynta meelaha go'doonsan ee aan lahayn shabakad koronto ama meelaha ay adag tahay in la buuxiyo taangiyada naaftada.\nWaxay leedahay codsiyo badan oo ay sifiican ugu shaqeyso. Tusaale ahaan, waxaa loo isticmaalaa in laga soo saaro biyaha ceelka guri, si loogu kiciyo biyaha waraabka dalagyada, waraabka faleebada ah, ka soo saarista biyaha wasakhda ah taangiyada ama haamaha qashinka, barkadaha dabaasha, biyaha kaydadka iwm.\nDhibaatooyinka ayaa si cad u muuqda. Sida dhammaan qalabka ku shaqeeya cadceedda, awooddooda iyo waxqabadkoodu waxay ku kooban yihiin tamarta ay qorraxda ka soo qaadan karaan. Maalmo daruuro, habeeno, iwm. Way ku dhib yar yihiin markay isticmaalayaan bamka noocan ah. Si kastaba ha noqotee, marka xaaladaha shucaaca qoraxda ay yihiin kuwo hagaagsan, matoorkan wuxuu yeelan karaa waxqabad iyo hufnaan weyn.\nNoocyada matoorka biyaha qoraxda\nWaxaa jira dhowr nooc oo matoorrada biyaha qorraxda leh waana inaan ogaanno midka ay tahay inaan iibsanno, iyadoo kuxiran waxa aan u baahan doonno.\nWaxaa jira bambooyinnada quusin kara iyo kuwa dusha sare ah. Labadan bambooyin waxay ku kala duwan yihiin astaamaha qaarkood oo ka dhigaya inay u adeegaan hal nooc oo shaqo ah oo aysan u adeegin tan kale.\nDhinaca kale, bamka biyaha qoraxda lagu quusin karo waa in la hoos dhigaa dhulka hoostiisa. Waxaa badanaa loo isticmaalaa in laga soo saaro biyaha meel qoto dheer, sida ceel, keyd ama ceel. Waxay kuxirantahay mugga biyaha aad rabto inaad soosaarto iyo qoto dheerida ay biyuhu yihiin, waxaa jira dhowr nooc oo ah awooda matoorkaan.\nDhanka kale, waa bamka dusha sare taas oo sida magacaba ka muuqata ka shaqeysa dusha sare. Badanaa waxaa loo isticmaalaa in lagu kordhiyo cadaadiska biyaha halkaasoo sahaydu aysan si fiican u gaarin. Tusaale ahaan, guryaha qaar go'doonsan, matoorka noocan ah waxaa loo isticmaalaa in lagu kordhiyo cadaadiska biyaha. Waxaa sidoo kale loo adeegsadaa ugu horreyn codsiyada waraabka.\nMarkaad rabto inaad wax ka bedesho waraabka oo aad kordhiso waxtarkiisa, bambooyin biyo qorraxda oogada ah ayaa la isticmaalaa. Kuwani waxaa loo isticmaalaa waraabka faleebada ee beero iyo beero, waraabinta barnaamijka iyo marka la isku dayayo in la kordhiyo heerka socodka ee lagu waraabiyo. Xaaladahan oo dhan noocyadooda, bambooyin dhaqameed waa inay isticmaalaan shidaal wasakhda sunta ah. Si kastaba ha noqotee, matoorkan wuxuu adeegsadaa tamarta qorraxda oo gebi ahaanba waa nadiif.\nSida faa'iidooyinka ay u siiso waraabka, waa kuwo aan la qiyaasi karin. Kaliya bamka biyaha qoraxda Waxay awood u leedahay inay soo saarto biyo ku filan oo ay ku qoyso waraabka 10 hektar oo dhul ah.\nMaxaa bambooyin ah oo aan isticmaalaa haddii aan waraabiyo dalagyada waraabka ah?\nDalagyada waraabka ahi waxay u baahan yihiin tiro badan oo biyo ah si ay u koraan una kordhiyaan wax soo saarka. Sidaa darteed, waxaa lagama maarmaan ah in si fiican loo ogaado nooca bambooyinku yahay midka ugu faa'iidada badan xaalad kasta.\nHaddii dalaggeenna waraabka ahi ka bataan baahida biyaha ka sarreeya 4500 litir oo biyo ah maalintii, Waxaa aad loogu talinayaa in la isticmaalo bamka biyaha ku shaqeeya ee qoraxda. Bambooyinkan ayaa leh awood bamgareyn ah bambooyin dusha sare ah, iyagoo awooda inay soo saaraan ilaa 13500 litir oo biyo ah maalintii. Waa run in bambooyinkani ay ka qaalisan yihiin kuwa dusha, laakiin waxaan ka hadli doonaa qiimaha gadaal.\nDhanka kale, haddii waxa aan ku qasbaynay ay ka badnaan waayaan 4500 litir oo biyo ah maalintii, waxaa la doorbidaa in la isticmaalo bamka biyaha qoraxda ku shaqeeya. Mashiinka noocaan ah waxaa badanaa loo isticmaalaa waraabka dalagyada oo leh aag yar iyo beero aan u baahnayn biyo badan. Waxaa sidoo kale loo adeegsadaa xoolaha si ay u waraabiyaan daaqa.\nQiimayaashu waa kuwo aad u muujinaya, marka la eego bambooyin badan oo ka jira suuqyada. Awoodda iyo tayada sare, qiimaha sare. Qiimaha matoorrada biyaha ku shaqeeya ee 12v, oo ah kuwa ugu badan ee loo isticmaalo waraabinta, oo awood u leh inay soo saaraan saddex litir daqiiqaddii, Waxay ku dhow yihiin 60 euro.\nQiimayaashu aad ayey u kala duwan yihiin iyadoo kuxiran awoodda, laakiin macnaheedu maahan inay saami tahay. Waxaad si fiican u heli kartaa lix litir bambooyin daqiiqaddii at 70 euro.\nMacluumaadkan waxaad xaqiiqdii ku ogaan doontaa wax dheeraad ah oo ku saabsan matoorrada biyaha qorraxda. Qalabkani wuxuu noo ogolaanayaa inaan sii wadno horumarka madaxbanaanida shidaalka tan iyo, sida caadiga ah, bambooyinkani waxay u baahan doonaan naaftada ama baatroolka tanina waxay keenaysaa kharash ku baxa iibsashada shidaalka, bedelka iyo gaadiidka.\nWadada buuxda ee maqaalka: Cusbooneysiinta Cagaaran » Tamarta dib loo cusboonaysiin karo » Bamka biyaha ku shaqeeya\nDalagyada Hydroponic, maxay yihiin iyo sida mid looga sameeyo guriga


Raees oo noqday filimka loogu xadista badnaa dhanka Internet-ka 2017 iyo filimada kale ee la xaday – Filimside.net\nRaees oo noqday filimka loogu xadista badnaa dhanka Internet-ka 2017 iyo filimada kale ee la xaday\nTaariikhda: January 19, 2018\nDhaca ama xaddista loo geest filimada dhanka Internet-ka waa mid xadka ka baxday kaliya fanka Hindiya dhac looguma geesto Internet-ka xitaa shirkadaha Hollywood-ka ayaa qaati ka taagan in aflaantooda Internet-ka la isku weedaarsado hab xatooyo ah.\nShirkada Jarmalka ah ee dhinaca tiknoolajiyada xogta Internet-ka lagu wadaago qaabilsan TECXIPIO GmbH, ayaa soo saartay daraasad rasmi ah oo ay ku cadeesay in Bollywood King Khan Shah Rukh Khan filimkiisa Raees uu ahaa midka loogu xadista badnaa Internet-ka sanadii 2017 aflaanta Hindiya daraasad u gaar ah.\nShirkada TECXIPIO GmbH, waxay sheegtay in filimka Raees xogtiisa la xaday la isku weedaarsaday barnaamijka P2P networks in ka badan 6.2-milyan oo jeer!\nHrithik Roshan filimkiisa Kaabil oo isagana filimka Raees tiyaatarada lala saaray sanadkii hore xogtiisa daawashada filimkan la xaday waxaa Internet-ka la isku dhaafsaday 5.26-milyan oo jeer.\nAkshay Kumar filimkiisa Jolly LLB 2 oo isagana bishii labaad 2017 la daawaday ayaa sedexaad soo galay aflaanta Hindiga ah ee Internet-ka lagu xaday waxaana daawashadiisa la is dhaafsaday 4.43-milyan oo jeer hab Online ah.\nSidoo kale Toilet Ek Prem Katha ayaa booska 4-aad soo galay aflaanta la xaday 4.27-milyan oo jeer ayaa Internet-ka la isku dhaafsaday halka Golmaal Again oo booska 5-aad ku jiro isagana 3.83-milyan oo heer la isku dhaafsaday Internet-ka.\nRaees iyo Kaabil dalalka ay caanka ka noqdeen 2017 sidoo kalena dadka ku nool ay xatooyo ahaan Internet-ka ka daawadeen waa India, Pakistan iyo Saudi Arabia.\nJolly LLB 2, Toilet – Ek Prem Katha iyo Golmaal Again iyagana waxay caan ka ahaayeen oo xogtooda Internet ahan lagu kala xaday halka ugu badneyd dalalka India, Pakistan iyo UAE/GCC.\nSidoo kale filimada kale ee 10-ka ugu sareeyo soo galeen kuwa xatooyada Internet-ka loogu geestay 2017 waxaa ka mid ahaa Half Girlfriend (4.21 million shares), Badrinath Ki Dulhania (4.02 million shares), Ok Jaanu (3.65 million shares), The Ghazi Attack (3.42 million shares) iyo Judwaa 2 (3.39 million).\nWaxaa Aqrisay 367\nWlll xatooyo nuucee ah sidee la isku dhaaf saday xogtoda na fhmsii adoo mahadsan


Waa kee Xildhibaanka kusoo baxay xubinta 1-aad ee Baarlamanka 11-aad ee DF Somalia | Hadalsame Media\nHome Wararka Waa kee Xildhibaanka kusoo baxay xubinta 1-aad ee Baarlamanka 11-aad ee DF...\nWaa kee Xildhibaanka kusoo baxay xubinta 1-aad ee Baarlamanka 11-aad ee DF Somalia\n(Muqdisho) 01 Okt 2021 – RW Xigeenka DF Somalia, Mahdi Maxamed Guuleed Khadar, ayaa noqday Xildhibaankii ugu horreeyey ee loo doorto Aqalka Hoose ee Golaha shacabka, gaar ahaan qaybta gobollada woqooyi ee dalka ama Somaliland.\nMahdi Guuleed oo noqonaya xubintii 1-aad ee Baarlamanka 11-aad ee dalka, ayaa la sheegayaa inuu 97 cod ka helay ergo dhamayd 101 qof.\nWaxaa maanta la dooranayaa 2 kursi iyadoo ay doorashadu ku qabsoomayso Dugsiga Tababarka Booliiska Soomaaliyeed ee Iskuul Bulisiisiya oo ku yaalla Degmada Xamar Jajab ee Muqdisho.\nWaxaa magaalada Muqdisho ka soconaya diyaargarowga iyo dadaallada lagu doonayo in lasii ambaqaado doorashada oo ku ragaaddey rabitaan la’aanta madaxtooyada oo hindistey muddo kororsi, muranno siyaasi ah oo ma dhalays ah oo ay mucaaradka qaarkood ku lug leeyihiin iwm.\nPrevious articleGOOGOOSKA & SAWIRRADA: AS Roma vs AC Milan 1-2 ( Milan oo guul muhim ah gaartey)\nNext article”Isku daafaca hub kasta oo aad heli kartaan!” – RW Itoobiya oo diray qayladhaan muujinaysa inuusan xaalku fiicnayn


Xog: USA iyo EU oo Muqdisho ka xulanaya musharax bedela Xasan - Caasimada Online\nHome Warar Xog: USA iyo EU oo Muqdisho ka xulanaya musharax bedela Xasan\nXog: USA iyo EU oo Muqdisho ka xulanaya musharax bedela Xasan\nMuqdisho (Caasimada Online)-Ilo wareedyo ka howlgala xarunta Xalane ee magaalada Muqdisho ayaa xaqiijiyay in xarunta ay ka socto xulashada shaqsiga lagu bedeli doono Madaxweynaha iminka jooga Xassan Sheekh Maxamuud.\nXulashada shaqsigaasi ayaa waxaa iska kaashanaaya diblumaasiyiinta wadamada USA iyo EU-da ka jooga Somalia, kuwaasi oo xulistooda aysocon doonto muddo asbuuc ah, sida ay xogtu sheegtay.\nDiblumaasiyiinta USA ee ka howlgala magaalada Muqdisho ayaa wata laba ruux oo Somali-Mareykan ah kuwaasi oo midi uu iminka joogo magaalada Muqdisho, halka kan kale uu dibadda ku maqanyahay.\nEU-da ayaa iyana wadata hal mas’uul oo aan la sheegin dhalashada uu heysto, waxaana iminka la sheegayaa in laba maalin un ka hor soo gaaray magaalada Muqdisho islamarkaana uu degan yahay xarunta Xalane.\nUSA iyo EU-da ayaa sidoo kale ka tashanaaya cid fursadaani ka faa’iideysan laheyd waxa ayna labada dhinac ololo ugu jiraan sida ay ku heli lahaayen xilka afarta sanno ee soo socta.\nReer galbeedka ayaa aad u daneynaaya in Somalia ay kusii jirto dhibta ay iminka ku jirto, waxaana taasi looga gol leeyahay in laga faa’iideysto siyaasiyiinta iyo siyaasada Somalia oo aan jiho loo raaco laheyn.\nLama saadaalinkaro isfahanka U.S iyo EU-da inkastoo xulashada ay u badnaan doonto rabitaanka USA.


Xukuumadda Burundi oo sheegtay in tiro ciidamadeeda ah lagu dilay weerar gaadmo ah | Baydhabo Online\nXukuumadda Burundi oo sheegtay in tiro ciidamadeeda ah lagu dilay weerar gaadmo ah\nUgu yaraan shan askari oo ka tirsan ciidamada Burundi ee qaybta ka ah Halwgalka AMISOM ayaa lagu dilay weerar gaadmo ah oo ayAl-shabaab ku qaaday Jimcihii shalay, iyagoo marayay dulleedka degmada Balcad ee gobolka Shabeellada Dhexe, sida laga soo xigtay saraakiil amni iyo xubno ka tirsan AMISOM.\nWeerarkan ayaa waxaa sidoo kale ay dhaawacyo kala duwan kasoo gaareen ciidammo ka tirsan AMISOM, waxaana sidoo kale lagu dilay darwallo waday gaadiid u kireysnaa AMISOM oo Soomaali ah.\nCiidamadan la dilay iyo kuwa la dhaawacay ayaa waxay wadeen sahay ay u sideen ciidammo ka tirsan AMISOM oo ku sugnaa waqooyiga degmada Jowhar oo ah xarunta gobolka Shabeellada Dhexe.\nInkastoo Al-shabaab ay sheegtay inay ku dileen weerarkaan labaatameeyo ka tirsan ciidamada AMISOM, ayaa haddana saraakiil amni oo xukuumadda Somalia ka tirsan waxay sheegeen in dhimashada askarta AMISOM ay tahay shan askari oo u dhashay dalka Burundi.\nSidoo kale, Madaxweyne ku xigeenka dalka Burundi, Gaston Sindimwo oo la hadlay isaguna idaacadda VOA-da ayaa sheegay in tiro askarta Burundi ee qaybta ka ah AMISOM lagu dilay weerarkaas gaadmada ah.\nDhanka kale, goobjoogayaal shacab ah oo ku nool agagaarka deegaanka Qalimoow ee gobolka Shabeellada Hoose oo ka mid ah halka uu weerarku ka dhacay ayaa sheegay inay arkeen xoogag ka tirsan Al-shabaab oo jiidaya askar ka tirsan AMISOM oo mayd ah.\nMas’uuliyiin ka tirsan hay’adaha amniga Dowladda Somalia ayaa iyaguna u sheegay warbaahinta qaarkeed in xoogagga Al-shabaab ee weeraray ciidanka AMISOM ay ahaayeen kuwo si aad ah u hubeysan.\nUgu dambeyn, Taliska AMSOM ayaan weli ka hadlin weerarkaan iyo sidoo kale khasaaraha kasoo gaaray, balse xaaladda degmada Balcad oo ay la wareegtay kooxdu shalay ayay dib uga baxeen, waxaana daggan xaalada degmada Balcad oo qiyaastii 30-km dhanka waqooyi kaga beegan xarunta Soomaaliya ee Muqdisho.


Dhuxuloow Dhuuniraac | Dayniiile.com-Latest news from around the world\nHome Warkii Dhuxuloow Dhuuniraac\nWaxa ay soomaalidu ku maahmaahdaa, Nin soori kaa qaaday waa nin seefi kaa qaaday, Ninka ragga ahi waa ninka xaqiisana dhacsada, wax walaalkii haystana aan si xun u hungureyn.\nKhayre gefka koowaad ee uu xafiiskiisa iyo tolkiis guud ahaan hawiye ka galay waa inuu Dhuxuloow aaminay oo u arkay nin waxgal ah.\nDhuxuloow waa jilaa weyn waxaanna oran karnaa waaba Hollywood caadi ah, waanna nooca ninka ay dilaan tacsidiisa ka ooya ee indhaha booreysta.Waa halkii Abwaan Qammaan Bulxan ka lahaa:\nBaadida ninbaa kula daydaya, Daalna kaa badane\nOon doonahayn inaad heshaa, Daa’in abidkaa\nDadkuna moodi duul wada dhashoon, Wax u dahsoonayn\nDalona malaha aakhiro haddii loo kitaab dayo e.\nDhuxuloow waxaa uu ciyaaray ciyaar dhex ku jira ah, isaga oo kaalin weyn ka qaatay bixinta xogta xafiiska Ra’iisalwasaaraha, lana shaqeynayey si weyn Muudeey iyo Mursal oo ahaa gacmihii Farmaajo u adeegaysay.\nDhib malaha inuu dhankaas maro oo la safto qofka uu rabo, sida kuwa kale oo beesha ahiba, balse waxuu dheeraa raggaas ruufyaanimo iyo laba wajiilenimo.\nAbwaan Faarax Nuur oo nin ay is xigeen wax ka tabanayey kuna arkay habdhaqanka Dhuxuloow oo kale ayaa yiri:\nNamiimiyahu warkuu sheegayaa nacas run moodaaye\nAnna nadartu wixii aan arkaan nacam iraahdaa\nNin ku xiga naxliga kuu galaa, nudayga kaa gooye\nWaxyaabaha ugu xun habdhaqanka bulshada, siyaasadda iyo wada noolaanshaha waa in qof aad aamintay xogtaada gudbiyo isagoo ku raadinaya dheefta uu kugu haysto, mid ka hoos ah iyo weliba isagoo bahdilan.\nMustaf dhuxuloow oo ah nin in muddo ahba ku macaashayey kuna noolaa, hadba qof la safashada iyo mid ka safashada, ayaa ku yiri Rag weydiiyey, oo xafiiska madaxweynaha ka shaqeeya, maxaad Khayre uga soo horjeesatay oo ku falaysaa in la rido, iyagoo la yaaban nin inaadeerkii dhabarka ka jabinaya.\nWuxuu yiri: “Markasta oo uu Kheyrre wax noqdo,waxaa sii lumeysa rajadeyda ah inaan anigu wax ahaado maadaama aan isku jilib hoose kasoo wada jeedno, Khayrre oo Madaxweyne ah waxaa iiga roon aniga oo xoghaye degmo ah, nin kasta dantiisa ayuu wataa”.\nMustaf dhuxuloow oo ilmadii yaxaaska ka muujiyey Baarlamaanka, ayaa ahaa mid hawshan oo dhan soo abaabulay si weyna ugu lug lahaa, balse Beesha Murursade inuu indho sarcaadiyo, kana dhigo kuwa u maleynaya nin dhiig leh oo karti leh ayuu u sameeyey buuqii yaraa ee riwaayadda ahaa, saaxiibadiisa kale ee Muudeey iyo Mursalna waa la ogaayeen jillitaankaa quruxda badan.\nWaxa caddeyn u ah in ow ka shaqeeyey ridistii sharci-darrada ahayd marna lama arag asagoo soo istaaga fagaarayaasha Mediyaha sida qabashada shirjaraaid sidii ay yeeleen rag difaacayey dhowrista shirciga uun, hase yeeshee aan Kheyre ku heysan daardhuuqii uu Dhuxulow ku hestay. Inkastoo aan ogayah in owsan ahayn nin fagaare ka hadli kara haddana xilligaan waxay ahayd in ow ugu yaraan iscaddeeyo.\nGabagabadii, Dhuxuloow oo loo ballan qaadey rajana ka leh in lagu abaal marin doono in meel uun loo magacaabo, wuxuusan xisaabta ku darsan in kuwii isaga ka horeeyay ee noocaas ku shaqeeyay dowladdii hore, ugu danbeyntii xarumahooda Ciidan lagu wareejiyay, halka qaar kalana ballamihii looga baxay markii lagu dangaaray.\n~Cismaan M Qanyare.\nPrevious articlePresident Farmajo faces pressure over who to elect as PM\nNext articleYaa loo heystaa wixii kadhacay Baarlamaanka,yaase qaadaya mas’uuliyadda dhibaatadi kadhalata sharcigii lagu tuntay?


Qarashaadka adeega bulshada degmooyinka. - Radio Sweden Somali - Raadiyaha Iswiidhen | Sveriges Radio\nQarashaadka adeega bulshada degmooyinka.\nLa daabacay måndag 31 oktober 2011 kl 11.55\nQof jiko ku shaqeysa koronto ku karinaya cunto.\nCashuurta iyo qarashyada adeega ee ay dadka ku bixiyaan isticmaalka korontada, kululeysada guriga, qaadista qashinka iyo biyaha la istcmaalo ee degmooyinka dalka ayaa la sheegayaa in uu si badan u kala duwanyahay kalana sarreeyo.\nKala sarreynta ama badnaanta qarashka ee u dhaxeeya degmooyinka ugu qaalisan iyo kuwa ugu jaban ayaa marka laga hadlayo waxay tahay 875 karoon bishii taasi oo sannadkii noqoneysa 10 500 karoon.\nTusaale ahaan guri saddex qol ka kooban kuna yaalla degmada Munkedal ayaa waxaa ku baxaya bishii qarash badan oo gaaraya 2 110 bishii halka marka lala barbar dhigo degmooyinka ugu raqiisasan sida degmada magaaladda Luleå ay bishii tahay qarashka ku baxaya isla saddex qol 1 235 karoon bishii sida ay sheegeyso warbixin maanta la soo daabacay.\nGuud ahaan lix iyo tobanka degmo ee lagu eegay daraasadan ayaa warbixin laga soo gudbiyay waxay muujineysaa in qarashka ku baxa adeega bulshada in uu ka badan yahay inta lagu qiyaaso bogga saadaasha isticmaalka bulshada.


Barakacayaasha ku sugan nawaaxiga Muqdisho oo mudaaharaad dhigey maanta. [Akhris …] – Radio Daljir\nBarakacayaasha ku sugan nawaaxiga Muqdisho oo mudaaharaad dhigey maanta. [Akhris …]\nLuulyo 9, 2009 12:00 b 0\nMuqdisho, July 09 – Dadka ku nool inta u dhaxeysa magaalada Muqdisho iyo Degmada Afgooye ayaa waxaa ay maanta muddaharaad ay ka dhigeen xaaladda ay ku suganyihiin dadkaas oo aan helin wax gurmad ah.\nDadka ku dhaqan deegaankaasi ayaa maanta waxaa ay dhigeen isu soo bax ballaadhan oo ay kaga cabanayeen in aan la soo gaarsiin wax gar gaar ah oo ay xilligan u baahanyihiin, iyaga oo sidoo kalena ka cabanayey falal ay ku kacdey mid ka mid ah hay?adaha deeqaha bixiya ee ku sugan Koonfurta dalka Soomaaliya.\nDadka barakacayaasha ah ayaa waxaa ay sidoo kale ay dalbadeen in lala soo gaaro gar-gaar deg deg ah, iyada oo si toos ah loogu keenayo gar gaarka iyo taakuleynta xilligan ay u baahanyihiin.\nDadka maanta isu soo baxay ayaa waxaa wajiyadooda ka muuqatey diif xooggan iyo dac darro haysata, waxaana labadii bilood ee ugu danbeeyey ay ku sugnaayeen xaalad adag oo dhinaca nolosha ah.\nHay?adaha deeqaha bixiya ayaa waxaa lagu eedeeyey in aysan gaarsiin dadka rayadka gar gaarka loogu talo galey in ay gaarsiiyaan, waxaana warbixinno ay soo saareen saxaafadda Caalamka lagu sheegey in suuqyada magaalada Muqdisho lagu iibiyo raashin gar gaar ah oo loogu talagaley dadka u baahan.\nWaxaana xilligan dadka ku sugan gobollada dalka ee ka barakacay rabshadaha Muqdisho ay u baahanyihiin gar gaar deg deg ah oo loo soo gaarsiiyo xilligan iyada oo ay kordheyso dadka ka soo barakacaya dagaallada Muqdisho.


Muuse Biixi Oo Dalbaday Xil Ka Qaadista Mid Kamida Wasiiradda Ugu Awooda Badan Xukumada Siilaanyo .\nThursday October 13, 2016 - 19:15:42 in Wararka by Halgan News\nHargeysa(HGN)Guddoomiyaha xisbiga talada dalka haya ee KULMIYE ahna murashaxa madaxweynaha ee xisbigaasi ayaa madaxweyne Siilaanyo ka codsaday inuu xilka ka qaado qaar kamid ah golaha Wasiiradda Somaliland ee xukumada Siilaanyo.\nGuddoomiye Muuse Biixi ayaa madaxweyne Siilaanyo ka dalbaday inuu xilka wasiirnimo ka qaado wasiirka maaliyadda Somaliland Sam Sam Cabdi Aadam , isaga oo kaga cawday lacagta xisbiga uu u adeegsan lahaa oo aanay bixin .\nWaxaanay warar hoose oo ay heshay shabakada wararka ee Halgannews sheegayaan in uu madaxweynuhu ka dhego adaygay dalabkaasi, kaas oo keenay inuu ka cadhoodo Murashax Muuse Biixi Cabdi.\nMurashaxa ayay tahay markii labaad ee uu dalabkaasi oo kale u gudbiyo madaxweynaha Somaliland Mudane Axmed Maxamed Maxamuud Siilaanyo ,isaga oo hore ugu gudbiyey dalab ahaa inuu xilka wasiirnimo ka qaado Wasiiradda maaliyadda iyo Xanaanada Xoolaha Sam Sam Cabdi Aadam Iyo Cabdilaahi Maxamed Daahir (Cukuse) oo waqtigaasi ahaa mid kazoo horjeeday murashaxnimada madaxweyne ee Muuse Biixi Cabdi.\nMuuse Biixi ayaa la filayaa inuu dhowaan soo gaadho magaalada Hargeysa , isaga oo waqtigan ku sugan magaalada London ee cariga Ingiriiska, isaga oo safarkii madaxweynaha kamid ahaa waftigii la socday.\nIlaa hadda lama sheegi karo sida uu dalabkaasi madaxweyne Siilaanyo ka yeeli doono, iyada oo haddii uu xilka wasiirnimo ka qaado madaxweyne Siilaanyo Wasiirka maaliyadda Sam Sam Cabdi Aadam ay keeni karto inuu mar kale kala jabo xisbiga KULMIYE , sidoo kalena ay meesha ka baxdo taageerada badan ee ay ku lee dahay xisbiga Sam Sam Cabdi Aadam.


Tarsan oo weerar ku qaaday xildhibaanada iyo siyaasiyiinta mucaaradka ku ah DF - Hablaha Media Network\nTarsan oo weerar ku qaaday xildhibaanada iyo siyaasiyiinta mucaaradka ku ah DF\nHMN:- Maxamuud Axmed Nuur Tarzan oo ah la-taliyaha dhanka arrimaha siyaasada Madaxweynaha Somalia, ayaa si kulul uga hadlay faragalin uu sheegay in Xildhibaanada BFS ku hayaan howlaha Qaranka.\nTarzan, waxa uu sheegay in Xildhibaanada BFS ay u muuqdaan kuwo aan xaqiiqdii garaneynin shaqooyinka loo igmaday, waxa uuna tilmaamay inay yihiin kuwo u shaqeeya si cagsi ah.\nTarzan, waxa uu carab dhabay inaanujirin sharci dhigaaya in Xildhibaano matalaaya Shacabka Soomaaliyeed ay noqdaan kuwo is hortaagaya Qaranimada Somalia, isagoo tusaale usoo qaatay ficilada Xildhibaano iyo Siyaasiyiin dhowr ah.\nTarzan, waxa uu cadeeyay in taariikhda ay gali doonto ficilada xunxun oo ay wadaan Xildhibaanada iyo Siyaasiyiinta qaar oo uu sheegay inay lid ku yihiin isbedelada ka socda dalka, balse waxa uu taabedelkeeda ku nuuxnuuxsaday inaanu ficiladaasi saameyn doonin Qaranimada Somalia.\nXildhibaanada qaar ayuu ku eedeeyay inay sharaf moodaan inay cabsi galiyaan Madaxweynaha iyo Ra’isul wasaaraha dalka.\nXildhibaanada iyo Siyaasiyiinta isku baheysanaaya burburinta Qaranka ayuu sheegay inay yihiin kuwo si bareera ugu midoobay Ganacsi Siyaasadeed, balse waxa uu ka jawaabida ficiladaasi u daayay Shacbiga Soomaaliyeed ee isbedelka usoo bidhaamay.\nNuqul kamid ah haddalka Tarzan ayaa ahaa “Wakhtiga Madaxweynaha iyo Ra’isul wasaaraha boqolkiiba sagaashan waxaa qaata xildhibaanada baarlamaanka halkii ay fursad ugu heli lahaayeen inay bulshada u adeegaan’’.\n“Waxaan qirayaa in xildhibaanada baarlamaanka shaqadii loo doortay aysan heyn oo ay faraha kula jiraan ganacsi siyaasadeed oo dal dumis ah’’\n‘’Waxaa iga su’aal ah Xildhibaanada miyeysan garan waajibaadkooda, waxa ay isku khaldeen difaaca Qaranka iyo burburinta Qaranka, arrintaan waxaa ka jawaabi doona shacabka ay sheegen inay matalaan haddii matalaadooda ay dhibaateynta Qaranka tahay’’\nSidoo kale, waxa uu Mr Tarzan sheegay inaanu Somalia ka dhaqan gali doonin xad gudub Siyaasadeed iyo in la argagax galiyo Qaranimada Somalia xiligaan oo uu dalka ku talaabay isbedel.\nDhinaca kale, Tarzan ayaa sheegay in argagax ay Xildhibaanada ku hayaan Madaxda Qaranka uu yahay in marwalba ay ugu hanjabaan inay mooshin ka keenayaan haddii aysan ka helin danaha ay ka doonayeen.


Dhan-qalal / Faalig (Stroke) - Cudur Halis Ah\nAuthor Topic: Dhan-qalal / Faalig (Stroke) - Cudur Halis Ah (Read 42139 times)\n« on: June 09, 2011, 10:03:48 PM »\nFaaliggu waa natiijada ka timaada waxyeello ku dhacday maskaxda, taasoo ka timi dhiigbax dhexdeeda ka dhacay ama dhiig la'aan daran oo ku dhacday qayb ka tirsan maskaxda, halkaana waxaa si gaaban ama si jooogto ah u joogsatada shaqadii ay qaybtaasi qaban jirtay. Faaliggu waa dhacdo dhakhso u timaada oo, si muddo gaaban ah ama joogto ah, qas u galisa habka maskaxdu u shaqeyso. Faaliggu waxay ku kala duwanaan karaan darnaanta taasoo noqon karta tamar-dari muruq oo jirta muddo gaaban ilaa dhibaato sii daran oo keeni karta geeri. Faaliggu waa sababta saddexaad ee ugu tirada badan sababaha geerida keena gudaha wadamada horumaray. Waxay badanaa ku dhacaan dadka da'da weyn laakiin hal nooc (subarachnoid haemorrhage) ayaa ku dhaca dadka da'da yar.\nDhacdooyinka faaliggu waa 1 qof shantii boqol (500) ee qof. Waxaa jira laba nooc guud oo ah faalig:\nA-Dhiig-bax maskaxda ah (cerebral haemorrhage): oo ah dhiig-bax ah gudaha ama agagaarka maskaxda.\nB-Xinjir-sameysan maskaxda ah (cerebral thrombosis): oo ah marka ay xididada dhiigga ee maskaxdu ay gufeysmaan, taasoo badanaa ka timaada xinjir dhiig.\nDhiig-baxa maskaxda ah ayaa badanaa labada sii culus waana ka keena geeri badan oo aan la filaynin. Faaligga waxaa badanaa ogeysiis u ah nooc ah weeraro muddo gaaban oo ah dhiig-yaraan ku dhacday xubin jidh (transient ischaemic attacks) (TIAs), kuwaasoo loo yaqaano `faaligyo yaryar'. Kuwaa waa inaan marna la iska iloobin.\nCalaamadda ugu horeysa ee dhiig-bax maskaxeed (cerebral haemorrhage) caadi ahaan waxaa weeye madax-xanuun degdeg ah oo daran. Waxaa kaa si dhakhso ah ugu xiga qayb jidhka ah oo hawlgab noqota sida qalal ku dhaca hal dhinac oo jidhka ah, hal il oo araggu ka lumo, indhaha oo dhinac u rogma oon la dhaqaajin karin iyo marmarka qaarkood suuxid u eeg ta qalalka. Calaamadaha kale waxaa ka mid ah:\ntamar-dari ku dhacda hal dhinac oo jidhka ah, dhibaatooyin hadalka ah (asphasia), faham la'aan, aragga oo muddo gaaban luma, dhaqaaqa oo waxyeeleysan (hemiplegia). dawakh (vertigo), lallabo, matag, madax-xanuun, maqalka oo luma, xusuusta oo lunta, shakhsiyadda iyo caqliga qofka oo si tartiib ah u beddelma, liqidda oo dhib ah, dawakhsanaan, miyirka oo luma, iyo suuxdin qallal.\nBadanaa miyirku waxa uu lumaa goor hore marka dhiig-baxu yahay mid weyn waxaana laga yaabaa inaanu dib u soo noqon. In ka badan kala badh dadka sidaa loo qabto waxay ku dhintaan gudaha dhawr saacadood ama maalmood. Dadka uu miyirku ku soo noqdo badanaa waxay yeeshaan xoogaa ah qalal, kaasoo noqon kara mid daran. Dhiig-baxa intaa ka yar (oo caadi ahaan ah mid ka yimaada xannibanka halbowle maskaxeed (cerebral thromboses) waxa uu maskaxda u keenaa dhaawac intaa ka yar waxaana laga yaabaa inaanay dhicin miyir la'aan, ee kaliya la arko calaamadaha dhaawaca gaadhay habka dareemeyaasha sida qalal ama dhaqdhaqaaq waxyeeloobay. Kaasi waxa uu inta badan u daran yahay isla ka dib marka uu dhaco faaliggu laakiin waa laga soo ladnaa marka cadka maskaxda ee bararay ee ku yaalla agagaarka barta dhaawacu yaraado. Bararku waxa uu muddo gaaban qas galiya hawlaha dareemeyaasha, marka uu bararku sii yaraadana hawsha dareemuhu way soo noqotaa. Waxaa kale oo dhaca ka-ladnaan, ilaa xad ah, iyadoo sababtu tahay dhiigga baxsaday oo dib loo nuugay. Marka ka-ladnaantu bilaabanto, waxaa jira soo-hagaag gaabinaya laakiin badanaa ah mid roon, haddii aan dhiig-bax kale dhicinna waxaa laga yaabaa in natiijada ugu dambeysaa ay noqoto mid fiican. Hase yeeshee, waxaa laga yaabaa inay jiri doonto xoogaa ah naafo joogto ah.\nSababta ugu weyn ee keenta faaligga waa cudurka halbowleyaasha, gaar ahaan gufeysanka halbowleyaasha (atherosclerosis) (lakabyo dufan ah oo ku sameysma gidaarka xidid dhiig). Faaligga intiisa badan waxaa sababa halbowle soo yaraadaa, xinjir dhiig (thrombosis), ama dhaawac jidheed oo gaadha qayb maskaxda ah iyadoo sababtu tahay dhiig-bax gudaha ama dibadda ah. Dhiig-baxa ah gudaha maskaxdu waxa uu caadi ahaan ka yimaadaa dilaac ku dhaca halbowle yar kaasoo ah mid dhaawacmay oo uu dafiiciyay gufeysan (atherosclerosis), ka dibna waxa uu la dilaacaa cadaadiska dhiigga ee sareeya. Cadaadiska dhiigga ee sareeya ama dhiig-karku waxa uu keeni karaa gufeysan halbowle (atherosclerosis) waana sababta ugu weyn ee keenta faaligga. Dhiig-baxu waxa uu ka dhici karaa meel kasta oo ah maskaxda, calaamaduhunu waxay hadba ku xidhan yihiin meesha uu ka dhacay. Saameyntu ama waxyeeladu waxay aad uga muuqataa qaybaha maskaxda ee shaqo ku leh dhaqaaqa, dareenka, hadalka iyo aragga, oo ku yaalla meelo isku dhaw. Dhiig-bax ka dhaca qaybta hoose ee maskaxda (jiridda maskaxda) aad buu khatar u yahay sababta oo ah waxa uu saameeyaa hawlaha lagama-maarmaan u ah jidhka sida neefsashada iyo garaaca wadnaha. Bararo yaryar oo kuuskuus ah (aneurysms) oo ku sameysama halbowleyaasha ka hooseeya maskaxda ayaa sabab u noqda faalig ku dhaca dadka da'da yar.\nGureysan xidid maskaxeed (cerebral thrombosis), ama gufeysan yar (minor embolism) (oo ah marka qayb yar oo ah dhiig ama dufan uu gufeeyo xidid dhiig) waxa uu keeni karaa saameyn ama waxyeellooyin u eeg kuwa uu keeno dhiig-baxa maskaxdu laakiin caadi ahaan wuu ka waxyeelo yar yahay, ka-ladnaantiisu way ka suurogal fiican tahay. Faaligga ka yimaada gufeysan xidid dhiig (thrombosis) ama gufeysan yar oo soo noqnoqday ayaa ku dhici kara dad leh gufeysan (atherosclerosis) halbowle qoorta ah ama laamihiisa, ama dadka leh albaabo wadne (valves) oo cudur qaba cudur wadne kuwaasoo ay ku sameysmeen xinjiro dhiig oo yaryar, ka dibna inta ay go'aan dhiiggu uu u qaado xagga sare iyo maskaxda.\nCillad-sheegidda waxaa la sameeyaa iyadoo la isticmaalayo calaamadaha iyo tilmaamaha la yaqaano. Caadi ahaan meesha maskaxda dhaawac ka gaadhay waxaa lagu garan karaa saameynta jidhka soo gaadhay. Waxaa kale oo gargaar yeelan kara sawirro maskaxda ah xaaladaha qaarkood Daaweynta Ka dib faalig, waxaa xoogga la saaraa in qofka dib loogu soo celiyo nolol caadi ah intii suurogal ah (dhaqan-celin). Qofka si joogto ah iskugu daya inuu socda ka dib faalig yar ayaa u badan in dhaqdhaqaaqi u soo noqdo marka la barbardhigo qofka isagu iska jiifa sariirta. Qaybo cisbitaal oo u gaar ah faaligga (waa qaybo cisbitaal oo loogu talogalay daryeelka iyo dhaqan-celinta dadka faaliggu ku dhacay) ayaa laga arkay inay si weyn u hagaajiyaan ladnaanta, sidoo kale waxa ah gargaarka dhaqan-celinta ee laga helo beesha.\nWaxaa dhib-korodhku gaadhi kartaa tiro badan oo ah hawlaha maskaxda waxaan ka mid noqon kara:\nqalal leh darnaan kala duwan, oo caadi ahaan saameeya hal dhinac oo jidhka ah, dareenka oo luma halkaana aad moodid in qaybtaasi aanay qofka ku oolin, aragga oo luma, dhibaatooyin hadal oo ah fahmidda, hadlidda ama labadaba (aphasia), xusuus lumid, tirinta oo aan la awoodin, awoodda ashyaada oo lagu garto dareen oo lunta, kaadi ama saxaro hejin la'aan, isbeddelo ku dhaca shakhsiyadda qofka, iyo, liqidda oo dhib ah.\nNasiib-darro, xaaladihii halista keenayay awgood oo wali meesha jooga ka dib faaligga ugu horeeya, waxaa marwalba suurogal ah faalig kale oo dhaca oo sii biiriya naafada. Qof kasta oo noolaaday ka dib faalig waa inuu si xoog ah u ogaado sababaha halista keena waana inuu sameeyo wax kasta oo suurogal ah si uu u yareeyo halista.\nHabka ugu fiican ee lagu yareyn karo halista faaligga waa adiga oo yeesha hab nololeed caafimaad leh, oo leh cunto fiican, miisaan xakameyn, jimicsi joogto ah, iyo cadaadiska dhiigga oo si joogta ah loo cabbiro. Waxaa muhiim ah inaadan sigaar cabbin. Sigaar-cabka waxaa ku sii badan halbowle gufeysanka (atherosclerosis) marka la barbardhigo sigaar-ma-cabbeyaasha. Waxaa taa lagu muujiyay baadhitaano geeri ka dib oo badan. Sigaar-cabbistu waxay kordhisa garaaca wadnaha waxaana ay sare u qaadaa cadaadiska dhiigga, labadaa oo ah sababo lala xidhiidhiyay halbowle gufeysanka (atherosclerosis). Cadaadiska dhiigga ee sarreeya waxa uu ka mid yahay kuwa ugu waaweyn sababaha faaligga. Sigaar-cabbistu waxay kordhisaa isku-dhagdhaga qurubyada unugyada qaarkood ee ku jira dhiigga, kuwaasoo la yidhaahdo balaataletyo (platelets). Waxay kuwaasi lagama-maarmaan u yihiin xinjirowga, waxaana dhacaysa in isku-dhagdhagga kordhay uu si hubaal ah u kordhinayo halista xinjir ku-sameysanta halbowle wadne (Thrombosis). Neefta kaarboon hal oksaydh (carbon monoxide) ee aad la nuugtid qiiqa sigaarka waxay si weyn u yareysaa awoodda uu dhiiggu ku qaadi karo oksijiinta loo wado jidhka dhamaantii. Dadka halis sare u ah xinjiro dhiig oo sameysma waxaa lagula talinayaa inay qaataan daawooyinka sida asbiriin ama warfarin oo yareeya suurogalka in taasi dhacdo halkaana waxay ku yareeyaan halista faaligga.\nDadka uu u dhaco dhafoor-xanuun (migraine) waxay halis dheeraad ah u yihiin faaligga. Dhafoor-xanuunku (migraine) waxa uu badanaa ku sii daran yahay dumarka, waxaana lala xidhiidhiyay heerarka isbeddelaya ee hormoonka la yidhaahdo estaroojen (oestrogen). Haddii aad leedahay dhafoor-xanuun daran oo leh calaamado dhib maskaxeed (neurological) (dhafoor-xanuunka caanka ah), qaadasha kiniinka lidka uurka ee isku-darka ah (combined contraceptive pill) waxa uu dhafoor-xanuunka (migraine) ka dhigi karaa mid sii daran waxaana uu kordhin karaa halista faaligga. Calaamadaha dhib maskaxeed (neurological) waxaa ka mid ah dhibaatooyin ah xagga hadalka iyo aragga, iyo kabuubyo ama jidhidhico ku dhacday adin ama hal dhinac oo ah jidhka. Haddii aad leedahay mid ka mid ah calaamadahaa, waa inaad ka fiirsatid inaad u beddelatid kiniin ah kaliya `progesterone'.\nFaaligga: su'aalo iyo jawaabo ku saabsan cudurka faaligga haddii aad qabto waxaan diyaar u ahay in aan kaa haqab tirno baahida aqoon oo dheeriga ah ooaad uga baahan karto cudurkaan, wixii aad su'aal ama walaac aad qabto iigu soo dir qeybta su'aalaha.\nCudurka Faaliga waa cudur halis ah dhawaanahaanne ku soo batay wadankeenna, waana cudur laga hortagi karo.\n« Reply #1 on: October 18, 2011, 10:02:16 AM »\nDhakhtar calaamadahaan aad sheegtay waxaan ku arkay nin isagoo xanuunsan aan wehel ahaan ula joogay sanadkii 1997-dii, intaas aad sheegtay ayaan ku wada arkay, wuxuuna dhintay isla waagaa (AUN). Haddaba Dhakhtar ninkaas lama garanayo sababtuu u dhintay, intuusan dhiman wuxuu afka, sanka & gadaal ka sii daayey dhiig xoog leh indhuhuna waxay le'ekaadeen labo xabo oo ukunta digaagga ah, ka dibna wuu dhintay, marxuumkaasi (around 48 yrs old) waxaanu uu cuni jiray tubaakada nooca magaadka leh, wuxuuna sidoo kale cabi jiray sigaarka (mid-smoker with qad chewer and tobacco under lip setter).\nSidaa darteed Dhakhtar Su'aashayda & walaaca cusub ee i galay waxaa weeyeen maadaama uu qoraalkan faaliggu i xasuusiyey dhacdo aan ka duwaneyn;-\n- qofka u dhinta faaligga ma dhiig baxayaa wax yar ka hor intuusan dhimanin?\n- ma la isku gubdiyaa cudurkaan?\n- taabashada, wax la wadaaga, la cunteynta IWM ma lagu kala qaadi karaa?\n- cudurrada la dhaxlo amuu ka mid yahay?\n« Reply #2 on: October 29, 2011, 11:33:16 AM »\nQasab maahan qofka u dhimanayo faalijka in uu sanka iyo afka ka keeno dhiig, laakiin way dhici kartaa inkastoo ay jiraan cudurro dhowr ah oo sidaa ka dhigi karo qofka intuusan dhiman ka hor.\nCudurkaan ma la isku gudbiyo mana ahan cudurrada faafa.\nTaabashada wax la wadaaga iyo la cuntenyntaba toona laguma gudbiyo.\nCudurka sidiisa looma dhaxlo laakiin waxa keeno ayaa dhaxal ku imaan karo,sida kor ku xusan faalijka wuxuu ku dhacaa laba sabab:\n1- Dhiig kar aan la korntoroolin oo maskaxda dhiigga ku furto taasoo ka dhalan karto dhiig kar dhaxal ku yimid oo qofka u nugulyahay inuu dhiig kar ku dhaco ama uu sameeyay wax ku kicin karo sida tubaakada oo kale.\n2- In xidida maskaxda ay xinjir fariisato taasoo ka imaan karto cillad xidida ah ama cillad socodka dhiigga ah iyadoo sigaar cabiddane uu xididada baabi'yo kaan qeyb qaato xinjiroobidda dhiigga, waa haddii qofka uu sigaarka cabi jiray muddo dheer.\nWaxaan filayaa in aad fahantay su'aalahaaga laakin fadlan qoraalka dib ugu laabo oo mar kale akhri si aad u fahantid.\nAbdikadir abdi jama\nRe: Dhan-qalal / Faalig (Stroke) - Cudur Halis Ah\n« Reply #3 on: June 30, 2018, 08:20:49 AM »\nRuntiii cudurkaan waa mid halis badan oo sanada haana aad ugu soo badanayaa geyiga soomaalida khatartiisuna aad u badan tahay marka laga hadlaayo somaliduna ma haystaan adeegyo caafimaad oo ka jawaabi karaaa mar uu cudurkaan ku dhaco waxaana u sabab ah nadaamkii dowliga aha oo lumay adeegyadii cafimadkana jeebka uu ugalay burcad hospitalada furatay dadkana dawooyin sababi kara cudurkaa u miisaa runtii waxaan oran karaa waa nasiib daro wayn oo ina haysta hadanahay somaali\nMarkaa Dr ma la oran karaa dawadan layska cuno qayb bay ka tahay inuu sii bato cudurkaan\nViews: 4236 October 19, 2016, 07:18:46 PM\nSu'aal: Cudurka ilka dawacadu ma cudur jiraa mise?\nViews: 11500 May 20, 2012, 01:27:19 PM\nIsbitaal Banaadir oo la gaarsiiyay dad uu soo ritay cudur Shubanbiyoodka....\nViews: 3453 April 27, 2011, 06:03:54 PM\nSu'aal: Ma is dhihi karnaa dhareerka waa cudur xun mase wa wax caadi ah?\nStarted by BuraaleBoard Qaybta Su'aalaha\nViews: 5207 April 30, 2011, 08:18:50 PM\nViews: 2801 September 11, 2015, 12:51:15 PM


Guddiga Xuduudaha iyo Fedaraalka Dalka oo Kulan La Qaatay Xubno Ka Socday Hirshabeelle - News - Wararka - Somali Forum - Somalia Online\nBy Deeq A., Yesterday at 01:36 PM in News - Wararka\nGuddiga xuduudaha iyo fedaraalka dalka oo maanta kulan kula yeeshay magaalada Muqdisho xubno ka socday dowlad goboleedka Hirshabeelle ayaa kala hadlay si loo dhameystiri lahaa sharciyada dowlad gobaleedyada loona sixi lahaa xuduudaha u dhaxeeya dowlad gobaleedyada Hirshabeelle iyo konfur galbeed Soomaaliya.\nIntii shirku uu sacoday ayaa waxaa lagu soo bandhigay warbixin ku aadan qaab dhismeedka dhuleed ee maamulka Hirshabeelle iyo dhameystirka shaciyadda Dowlad goboleedyada,taasi oo masuuliyiinta Hirshabeelle ka socotay iyo Guddigu ay meel wanaagsan wada gaarsiiyeen.\nWasiirka wasaaradda awqaafta iyo arrimaha diinta dowlad gobaleedka Hirshabeelle Abuukar Xasan Cali ayaa uga ugu horeyn uga mahadceliyay Guddiga dadaalka ay gelinayaan sidii loo heli lahaa xuduudihii ay sameysay Dowladda Dhexe ee Soomaaliya.\n“Waxaan uga mahadcelineynaa guddiga dadaalka uu soo galiyay iyo hogta dhameystiran ee uu nala wadaaga waxaana rajeyneynaa in aan raacno xuduudihii ay hore u sameysay dowladdii dhexe.\nGuddoomiyaha xuduudaha iyo fedaraalka dalka Khaliif Cabdikariin Maxamed ayaa sheegay in ujeedka ugu weyn shirka ay tahay inay la wadaagaan masuuliyiinta Hirshabeelle, waxyaabaha ay ka diyaariyeen arrimaha dhameystirka sharciyadda dowlad gobaleedyada, taasi oo ay horeuga soo talagaliyeen maamulka kale ee dowladda qeybta ka ah.\n“Waxaan ku faraxsanahay inaan idinla kulano waxaa shirkaan aan uga gol leenahay inaan idinla wadaagno waxyaabaha aan soo diyaarinay,inagoo hore ula soo shaqeynayay dowlad goboleedka kale ee dalka ayuu yiri guddoomiye Khaliif Cabdikariin Maxamed.


19 qof oo lagu dilay weerar mindi oo ka dhacay dalka Japan - Puntland Mirror Believable Media Website\nHomeWorld19 qof oo lagu dilay weerar mindi oo ka dhacay dalka Japan\nJuly 26, 2016 Abdi Omar Bile World 0\nGaariga gurmadka deg dega ah oo taagan banaanka xarunta dadka dhimirka. Sawirka: AP.\nTokyo-(Puntland Mirror) Sagaal iyo toban qof ayaa lagu dilay weerar mindi oo ka dhacay xarun lagu daryeelo dadka qaba xanuunada dhimirka oo ku taala magaalada Sagamihara ee dalka Japan.\nWeerarada noocaan oo kale ah ayaa dhif ku ah Japan, dhacdadaas ayaa noqonaysa tii ugu darnayd oo dad badan lagu dilo muddo sanado ah.\nBooliiska ayaa xiray nin deegaanka ah, oo ay sheegeen inuu shaqaale hore ka ahaa xarunta kaasoo loo haysto inuu weerarka qaaday.\nWaxaa lagu waramayaa inuu doonayay in dadka naafada ah laga diro.\nWeerarka ayaa ka yaabiyay Japan, oo ah wadamada ugu nabada badan ee caalamka.\nNinka looga shaki qabo weerarka ayaa lagu sheegay magaciisa Satoshi Uematsu oo 28-jir ah.\nWarbaahinta maxaliga ah ee Japan ayaa ku waramaysa in ninka weerarka looga shaki qabo uu jabiyay daaqad si uu gudaha ugu galo xarunta kadibna uu u bilaabo mindiyaynta.\nDalka Japan oo kuyaala qaarada Asia ayaa waxaa ku yar weerarada dadka badan lagu dilo, sababtoo ah waxaa dalka ka jira xadidida hubka, qofna ma qaadan karo wax qori ah.\nAugust 4, 2016 Nin Soomaali ah oo haweenay Maraykan ah mindi ku dilay gudaha magaalada London


Waa maxay cudurka coronavirus disease 2019 (COVID19) | Somali Health\nHome Warar Waa maxay cudurka coronavirus disease 2019 (COVID19)\nWaa maxay cudurka coronavirus disease 2019 (COVID19)\nFeyrus cusub oo loo yaqaan “ novel coronavirus, nCov)“ ahna nooc cusub oo ka tirsan qoyska coronavirus ayaa ka dilaacay dalka Shiinaha. Hey’adda Caafimaadka Adduunka ku talisay in la dhan karo 2019-nCoV\n2019-nCoV horay looguma aqoon in uu ka dhaco bini-aadamka, balse la xaqiijiyay in u kala gudbo. Feyruskaan ayaa horraantii bishii Disember 2019 ka dillaacay oo markii ugu horreysay lagu arkay magaalada Wuhan, gobolka Hubei ee dalka Shiinaha, inkastoo inta badan dadka uu ku dhacay ka shaqeyn jireen ama booqdeen suuqa lagu iibiyo cunnada badda ee magaallada Wuhan ee Shiinaha.\nFayrasyada coronaviruses waa qoys ballaaran (family) oo ka kooban afar duul (genera) oo kala ah: Alpha-coronavirus, Beta-coronavirus, Gamma-coronavirus iyo Delta-coronavirus. Waa fayrasyada leh acid bu’eedka RNA (RNA virus) waxaa markii ugu horreysay la aqoonsadey 1960-yadii, laakiin ilaa hadda lama garanaayo halka ay ka yimaadeen asal ahaan. Magacooda corona waxa loogu bixiyey qaab muuqaaleedka dhiskooda oo u eg goobo iftiin ah oo qorraxda ku wareegsan ama qaab muuqaaleedkoodu wuxu shabbahaa oo u eg yahay taajka (crown).\nCudurrada uu coronaviruses sababay waxaa ka mid ah; Cudurka neef- Severe Acute Respiratory Syndrome SARS (SARS-CoV) oo ka dillaacay Shiinaha Nov 2002 – Jul 2003 iyo cudurka mareenka Bariga Dhexe – MERS (MERS-CoV) oo ka dillaacay Saudi Arabia 2012 ilaa iyo haddana weli dadka ku dhaca.\nCudurka coronavirus disease 2019 (COVID19)\nHey’adda caafimaadka adduunka waxay ku dhawaaqday magac cusub oo loo bixiyiyay cudurka laguna magacaabay “Coronavirus disease “COVID-19”\nCudurka COVID-19, waa mid ka mid ah cudurada la is qaadsiiyo ama faafa. cudurkaan lama aqoon ka hor inta uusan ka dillaacin magaallada Wuhan, gobolka Hubei ee dalka Shiinaha, bishii Diseembar 2019. Ilaa imminka waa loo dhimanayaa, la is qaadsiinayaa oo waa sii fidiyaa wuxuuna gaaray dalal badan. Cudurkaan waxaa sababa fayras cusub oo ugub ah oo loo yaqaano “new novel coronavirus, nCov”\nCudurka wuxuu u muuqdaa inuu awood u leeyahay inuu sababi karo cudur daran iyo dhimasho. macluumaadka hordhaca ahi waxay muujinayaan inuu ku dhaco cudurkani ama inta badan oo ay nugul yihiin: dadka da’ada ah, dadka qaba xaaladoaha kale ee caafimaad-darro ah iyo weliba dadka difaacood hooseeya.\nSidee ayuu ku fidaa\nDadku waxay ka qaadi karaan cudurka COVID-19 dadka kale ee la xannuunsan cudurka. Tusaale; Qofka qaba cudurka COVID-19 markuu qufaco ama hindhiso waxuu sii deynaa dhibco qoyaan yaryar kuwaas oo gaara hareerahiisa. Dadka kale waxay ka qaadayaan marka ey ka galaan Afka, Sanka iyo Indhaha si toos ah ama dadban (taabashada). Sidoo kale, cudurka waxa laga qaadi karaa haddii aad neef ka qaadatid si toos hawo uu ku qufacay ama hindhisay qof qaba cudurka kaasoo kuu jira wax ka yar masaafo ah dhan 1 mittir.\nCalaamada cudurka Coronaviruses\nIn kastoo ay kooban yihiin macluumaadka badan oo laga haayo cudurka, haddana waxa la aamminsan yahay calaamada cudurka badankood waxay la mid yihiin cudurrada kale ee ku dhaca habdhiska neef-mareenka qeybtiisa sare.\nCalaamadaha ugu caansan ee cudurka COVID-19 waa qandho, qufac, neefsashada adkaato iyo urta iyo dhadhanka dhuma. Bukaannada qaar waxay yeelan karaan xanuun jirka ah, daal badan, sanka oo caburmo, sanka ka yimaado biyo, cuno xanuun iyo shuban..Calaamadahaasi badanaa waa kuwo sahlan oo si tartiib tartiib ah ayey u bilaabmaan.\nCudurka COVID-19 weli looma hayo wax daawo ah ama tallaal oo lagaga hortagi karo. Bukaannada badankood way kasoo kabsadaan cudurka iyaga oo u baahnayn daaweyn gaar ah, waayo waa cudur guud ahaan sahlan oo aan u baahnayn daaweyn gaara. Haddii loo baahdo waxa ku filan qofka xannuunsan inuu isticmaalo waxyaabaha xumadda iyo madax xanuunka ka jebiya iyo dabcan nasasho iyo inuu qofku qaato cabitaan badan.\nHaddiise qofku aad u xanuunsado waxaa wanaagsan markiiba inuu la xiriiro xarumaha caafimaadka iyo dhakhaatiirta si loo hubiyo xaaladdiisa caafimaad dadka kalena looga ilaaliyo inuu qaadsiiyo.\nBukaannada xaaladdooda caafimaad daran tahay ee u baahda in la dhigo isbitaallada, waxa keliya ee lagu daaweeyaa waa gargaarid (supportive therapy) iyo ku daaweynta oxygeenta si looga ilaaliyo bukaanka inaan naqasku ku dhegin ama xubnaha kale ee muhiimka ah dhaawac gaadhin (vital organs).\nSi kastaba ha noqotee, dadka leh qandho, qufac iyo neefsashada ku adag waa inay raadiyaan ama helaan daryeel caafimaad.\nSiyaabaha looga hortago COVID-19\nKa hortagga iyo xakamaynta cudurka mudnaanta ugu sarreysa waxa koow ka ah tallaabooyinka shakhsigu ama qofku isku ilaalin karo iyo in la raaco talooyinka ay bixiyaan hawlwadeennada caafimaadku.\nSi joogta ah ku dhaqa gacamahaaga saabuun iyo biyo muddo 20 ilbiriqsi ah.\nku dabool afkaaga iyo sankaaga maro ama xusulkaaga marka aad qufacaysid ama aad hindhisaysid, isla markiiba ku rid qashinka.\nKa taxaddar taabashada afka, indhaha sanka iyo guud ahaan wajiga.\nIskuday inaad ka fogaato xiriir dhow lala yeelato dadka qaba cudurka\nHaddii aad u saferysid wadamada cuudrka laga soo sheegay, Dib u dhigo haddii ay suuragal kuu tahay.\nPrevious articleCudurka Jadeecada (Measles)\nNext articleSaameynta ay Shiishaddu (HOOKAH) ku leedahay caafimaadka Aadanaha\nWaraka ugu dambeeyay cudurka cusub ‘Novel Coronavirus’ | Somali Health January 25, 2020 at 9:25 pm\n[…] waxaa sii xowli ah ugu faafaya Feyrus cusub oo loo yaqaan “novel coronavirus”. Illaa iyo hadda, In ka badan 1400 qof ayuu ku dhacay feyruska, halka 41 bukaan ey u dhinteen, […]


Dowladda Soomaaliya oo billowday bixinta tallaalka COVID-19\nFarmaajo oo tallaalka qaadanaya\nDawladda federaalka Soomaaliya ayaa maanta bilowday bixinta tallaaka cudurka COVID-19.\nTallaalka ayaa laga bixiyey cisbitaalka Martiini ee lagu dabiibo dadka qaba xanuunka COVID-19. Sidoo kale waxaa tallaalka qaatay madaxweynaha Soomaaliya Maxamed Cabdullaahi Farmaajo iyo Wasiirka Caafimaadka Foosiya Abiikar Nuur.\nBilowga tallaalka ayaa ka dambaysay markii shalay ay Muqdishu soo gaartay qaybtii ugu horraysay ee tallalka Soomaaliya ay ka hesahy mashruuca COVAX oo ay samaysay hay’adda caafimaadka Adduunka WHO, si, si siman tallaalka loo gaarsiiyo dunida.\nShalay waxaa Muqdishu soo gaaray 300 kun oo tallaal, hase yeeshee waxay Soomaaliya sheegtay inay qayb ka tahay 1 milyan iyo 200 kun oo tallaal oo Soomaaliya filanayso.\nTallaalka ayaa loo kala diray gobollada dalka. Tallaalka ayaa imanaya xilli Soomaaliya uu kusii faafayo wejiga labaad ee cudurka COVID-19.\nTallaalku waxa uu sidoo kale shalay ka bilowday dalka Jabuuti, waxaana tallaalkii ugu horreeyey qaatay madaxweynaha Jabuuti iyo marwada koowaad Khadra Maxamuud Xayd. Jabuuti waxay sheegtaybin tallaalkaasi uu socon doono ugu yaraan toddobaad. Mas'uuliyiinta caafimaadka ayaa sheegay in 70% ay ku talo jiraan in la tallaalo dadweynaha Jabuuti.\nWarkan waxaa Muqdisho kasoo diray Cabdulqaadir OK.


Banaadir oo qaaday koobka tartanka ciyaaraha gobollada ee ka socday MUQDISHO - Caasimada Online\nHome Warar Banaadir oo qaaday koobka tartanka ciyaaraha gobollada ee ka socday MUQDISHO\nBanaadir oo qaaday koobka tartanka ciyaaraha gobollada ee ka socday MUQDISHO\nMuqdisho (Caasimada Online) – Tartanka ciyaaraha dowlad goboleedka dalka iyo gobolka Banaadir ayaa maanta lagu soo gaba-gabayeey magaalada Muqdisho, kaasi oo uu ku guuleystay xulka gobolka Banaadir.\nCiyaarta kama dambeysta ee tartankaasi oo soo afmeeratay goordhoweyd ayaa waxay labad kooxood soo bandhigeen daadal xoog leh iyo ciyaar wanaag, iyada oo markii hore ciyaartu ku dhamaatay barbaro 2-2 ah.\nRigoorayaal loo dhigay labada xul ayaa waxa guusha ku hantiyey xulka Banaadir oo dhaliyey 3-gool, halka dhigooda Galmuudg uusan dhalin gool, iyada oo rigoorayaal ciyaarta wax ka badeli lahaa uu qabtay gool hayaha xulka Banaadir, Hanad.\nTartankan maanta lagu soo afmeeray magaalada Muqdisho ayaa waxa hore ugu haray xulalkii ka socday dowlad goboledyada Hirshabelle,Koofurgalbeed, Puntland iyo Jubbaland.\nSi kastaba, tartanka sanadkan ee maamulada dalka iyo gobolka Banaadir ayaa lahaa xiiso gaar ah, iyada oo si weyn looga hadal hayey dal iyo dibedda, gaar ahaan ciyaartii maanta oo xamaasad gooni ah laheyd, maadama ay aheyd finalka tartanka.


Maxaa ka jira in Goolhaye David de Gea laga saaray xulka Spain sababo la xiriira fal galmood oo lagu soo eedeeyay? – Gool FM\nMaxaa ka jira in Goolhaye David de Gea laga saaray xulka Spain sababo la xiriira fal galmood oo lagu soo eedeeyay?\nByare June 10, 2016\n(France) 10 Juunyo 2016. Tashwiish xoogan ayaa lagu furay goolyahaya xulka Spain David De Gea xilli uu caawa furmayo tartanka xiisaha badan ee Euro 2016.\nWaxaa lagu soo eedeeyay inay ku tacadiyeen gabar jirka ka ganacsata isaga iyo laacibka Athletic Bilbao ee Iker Muniain iyo waliba mid aan la magac dhabin oo ka mid ah xiddigaha 21-jirada xulka Spain falkaan ayaana la sheegayaa in la geystay 2012 oo ay iminka baarayaan booliska.\nDe Gea ayaa sheegay in markii ugu horreysay uu aqbaartan maqlo uu durba wacay reerkiisa isla markaana u sheegay inuusan wax ka jirin warkaa isla markaana been abuur yahay.\nWaxa lagu heysto De Gea ma ahan inuu joogay meesha lagu tacadinayay gabarta la jir dilay oo xitaa la siinin lacagaha lagu soo kireystay balse waxaa la sheegay inuu soo qaban qaabiyay howshan habeenkaa oo uu la waday ninka la yiraahdo Torbe oo uu magaciisa rasmiga yahay Allende Fernandez.\nDe Gea ayaa sidoo kale sheegay inaysan waxba ka jirin eedeemahan wuxuuna ku adkeestay inuu xulkiisa la sii joogi doono koobka Euro 2016.\n“Waxaan ahay qofkii ugu horreeyay oo la yaabay sheekadan, gabi ahaan waa been iyo been abuur aan wax ka jirin,” ayuu shirka jaraa’id ka yiri goolhaye De Gea.\n“Tani waxay I siineysaa quwad badan inaan la sii joogo kooxda, hadda waxay sheekada ku jirtaa gacanta qareenadeeda.\n“Waxaan la sii joogi doonaa xulka qaranka, waxaan heystaa awooda iyo taageerada saaxiibadeeda xulka waxaana doonayaa inuu ku dagaalamo Euro.”.\nLaga soo bilaabo reer Pogba ilaa iyo ilma Xhaka!! Aqri walaalihii heer qaran isku fara saaray.....\nShaxda Rasmiga ah ee kulanka furitaanka Euro 2016 France vs Romania


Faarax Macallin iin ku taal ayuu cid ku eedaayaa! | Dayniiile.com-Latest news from around the world\nHome Warkii Faarax Macallin iin ku taal ayuu cid ku eedaayaa!\nWareysi wax uu ku sheegay balse ahaa Fadhi ku dirir la duubay oo nin u jiibinayaa warka ka gurayo ayuu Faarax ku eedeeyey Mudane Cabdullaahi Ciise inuu ahaa shisheeye kalkaal u adeega gumeysiga madoow ee itooobiya.\nFaarax ayaa soo xigtay buug uu qorey wiil itoobiyaan ah oo uu dhalay wasiirkii arrimaha dibadda ee itoobiya waagaas. Waxa uunna eeda ka dhigay, in Cabdullaahi u dhiibay warqadii go’aanka ee Madaxweyne Aadan Cadde iyo Ra’iisalwasaare Cabdirashiid, oo ahayd in aysan sinna u yeelayn in itoobiya noqoto xarunta midowga Afrika.\nEedaas oo aan si walba haddii loo eego noqonayn mid laga dhigan karo marmarsiinyo waayo Cabdullaahi Gumeysigii Caddaa ayuu Af iyo addinba kula dirirey, waxa uunna horseed ka ahaa gobonnimadii dadka soomaaliyeed.\nHaddaba waa kuma Faarax Macallin, Faarax waa nin qaayibay madiidinimada kenyaatiga, waa nin ku qanacsan gumeysiga dhulkiisa lagu haysto, waa nin u adeega u shaqeeya, waa ninkii shalay ku goodiyey soomaaliya ayaan qabsaneynaa, ninka sidaa ah ayaa leh, hebelbaa dalka iyo dadka dhagrey oo shisheeye u adeega!\nAan is weydiine waa maxay sababta aynu colka ulana nahay itoobiya? Saw maaha dhulka gumeysigu u qayday ee ay naga haystaan? Haddaba dhulkeenna NFD ayaa u oggolaaday Kenya? goorma ayay yeelatay? maxayse labada gumeysi ee madoow ku kala duwan yihiin?\nItoobiya intii gumeysigu siiyey ayay weli joogtaa, waxa aanse marag ka nahay in Kenya maanta bad iyo beriba nagu haysato, haddaba isaga oo kuwaas ku abtirsada ayuu Faarax Macallin doonayaa inuu dad dalkan iyo dadkaan naftooda u hurey uu aflagaadeeyo.\nIsweydiinta ayaa ah, Faarax ma rumaysan yahay in Kenya gumeysi tahay, sida uu ugu arko in itoobiya Gumeysi tahay?\nDadka degan gobolka soomaaligalbeed wax badan ayay dirireen ilaa maantana halgan bay ku jiraan, yaa arkay Faarax oo halgankaas oo kale wada? Faarax, Aabbihiis, Awoowgiisba waxa ay oggolaadeen in ay ahaadaan madiidin Kenya ku hoos nool.\nCabdullaahi Ciise dalkiisa ayuu halgamay isaga oo madax bannaan oo gob ahna wuu dhintey, balse Faarax isaga oo gun ah ayuu nool yahay isagoo gun ahna wuu dhimanayaa, weligiis inuu calooshiisa u halgamo maahine, dan soomaaliyeed uma halgamin.\nWaxaa aan qoraalka ku soo afjarayaa Faaraxoow haddaad gumeysi diid tahay hoostaada iyo hareerahaaga eeg oo hadda kansho ayaad haysataaye dadkaaga heeryada saaran ka qaad, oo nacab Kenya kaaga weyni ma jiree iyada iska celi.\nBulshada soomaaliyeed waa ogtahay qofka aad tahay iyo qofka uu ahaa Cabdullaahi Ciise.\nPrevious articleBannaabaxyo ka dhan ah Faransiiska oo ka socda dalka ay ku nool yihiin Muslimiinta ugu badan dunida\nNext articleQaar ka mid ah hoggaamiyeyaasha mucaaradka Tanzania oo la xiray\nSoo dhaweynta Musharax Xasan Cali Kheyre oo malaayin qof isagu soo...\nSoo dhaweynta Musharax Xasan Cali Kheyre oo malaayin qof isagu soo baxday(Daawo Sawirada) Waxaa dhawaan la sugayaa inuu Eraboorka Caalamiga Aadan Cade ka soo Dego...\nWar deg deg ah Qarax ka dhacay magaalada Muqdisho


Liyuu Boolis oo Ku dhawaad 10 ruux ku dishay Qalaafe | Baydhabo Online\nLiyuu Boolis oo Ku dhawaad 10 ruux ku dishay Qalaafe\nWararka ka imaanaya gobolka Hiiraan gaar ahaan xadka uu la wadaago Ismaamulka Soomaalida Ethiopia, deegaanka Qalaafe ayaa sheegaya in ciidamada Liyuu boolis ee ku dileen 9 kamid ah dhalin yarada deegaankaasi.\nWararka ayaa intaa ku daraya in ciidamda Liyuu boolis ay diideen in la aaso dhalin yarada ay dileen, isla markaana ay waqti badan yaaleen bartamaha deegaanka Qalaafe.\nCiidamda ayaa sidoo kale canshuur badan dhul dhigay dadka ka safraya deegaankaas ee ku siijeeda deeganada kale ee xadka dhaca, sida Idaacadda shabelle ay u xaqiijisay Faadumo Xaashi oo kamid ah dadka deegaanka Qalaafe.\nDhanka kale mid kamid ah waxgaradka deegaankaas ayaa isna dhankiisa u sheegay Shabelle in ciidamada Liyuu boolis ay horay u ahaayeen Jabhada ONLF, balse Madaxweynaha Maamulka Soomaalida Ethiopia Cabdi Maxamuud Ileey uu ka dhicay Liyuu boolis.\nWaxa uu intaa ku daray in tacadi ka dhan ah aadanaha ay kawadaan ciidanka Liyuu boolis deegaanka Qalaafe, isla markaana xabsiyada deegaankaasi ay buux dhaafiyeen dhalin yaro Soomaaliyeed.